Author: Pavlinić Zlatko
Last saved by: Denich Anamarija

REPUBLIKA HRVATSKA
Ministarstvo zdravstva

DOKUMENTACIJA O NABAVI
U OTVORENOM POSTUPKU JAVNE NABAVE ZA NABAVU LIJEKOVA NA LISTAMA HZZO-A KOJI IMAJU GENERIČKE PARALELE ZA ZDRAVSTVENE USTANOVE U REPUBLICI HRVATSKOJ 
S NAMJEROM SKLAPANJA OKVIRNOG SPORAZUMA S VIŠE GOSPODARSKIH SUBJEKATA ZA JEDNOGODIŠNJE RAZDOBLJE 

 TENDER I.  - 44 GRUPE PREDMETA NABAVE

Evidencijski broj nabave: 
EVRO: 23/2017/E-VV

	

OBVEZNA ELEKTRONIČKA DOSTAVA PONUDA PUTEM ELEKTRONIČKOG OGLASNIKA JAVNE NABAVE/PAPIRNATE PONUDE NISU DOPUŠTENE
Zagreb, listopad 2017. godine

SADRŽAJ:

Dio I.

1.	OPĆI PODACI                                      
2.	PODACI O PREDMETU NABAVE
3.	OSNOVE ZA ISKLJUČENJE GOSPODARSKOG SUBJEKTA
4.	KRITERIJI ZA ODABIR GOSPODARSKOG SUBJEKTA (UVJETI SPOSOBNOSTI) 
5.	VRSTA, SREDSTVO JAMSTVA I UVJETI JAMSTVA
6.	PODACI O PONUDI 

Dio II.

1.	OBRASCI
2.	PRIJEDLOG OKVIRNOG SPORAZUMA
3.	POPIS KORISNIKA/ZDRAVSTVENIH USTANOVA ZA KOJE SE NABAVLJAJU LIJEKOVI
4.	STANDARDNI OBRAZAC ZA EUROPSKU JEDINSTVENU DOKUMENTACIJU O NABAVI (ESPD)
5.	TROŠKOVNIK ZA SVAKU GRUPU PREDMETA NABAVE (Excel)

                    Dio I.
1. OPĆI PODACI                                      
1.1. Podaci o Naručitelju

Republika Hrvatska Ministarstvo zdravstva, Zagreb, Ksaver 200a
OIB: 88362248492, MBS: 2830396 
PDV identifikacijski broj: HR88362248492
Broj telefona.: +385-1/46 07 555
Broj telefaksa: +385-1/46 77 076
Internetska adresa: www.miz.hr

Na temelju Sporazuma  o zajedničkoj provedbi određenog postupka nabave i sklapanja ugovora između Ministarstva zdravstva i zdravstvenih ustanovama kojima je osnivač Republika  Hrvatska, Klasa: 011-02/17-01/76, Urbroj: 534-06-3-1/1-17-26, od 12. lipnja 2017. godine i Sporazum o zajedničkoj provedbi određenog postupka nabave i sklapanja ugovora koji je sklopljen između Ministarstva zdravstva i zdravstvenih ustanova kojima su osnivači jedinice lokalne i područne(regionalne) samouprave,  Klasa: 011-02/17-01/76, Urbroj: 534-06-3-1/1-17-31, od 30. lipnja 2017. godine te Odluci o obveznoj zajedničkoj provedbi, Klasa: 011-02/17-01/76, Urbroj: 534-09-3/1-17-1, od 21. travnja 2017. godine Ministarstvo zdravstva ima status Naručitelja sukladno člancima 189. i 190. stavak 2. ZJN 2016. i  provodi postupak javne nabave za javne naručitelje kako slijedi:

1. Klinički bolnički centar Zagreb, Kišpatićeva 12, Zagreb
2. Klinički bolnički centar Split, Spinčićeva 1, Split
3. Klinički bolnički centar Rijeka, Krešimirova 42, Rijeka 
4. Klinički bolnički centar Osijek, J. Huttlera 4, Osijek
5. Klinički bolnički centar Sestre milosrdnice, Vinogradska 29, Zagreb
6. Klinička bolnica Dubrava, avenija Gojka Šuška 6, Zagreb
7. Klinička bolnica „Merkur“, Zajčeva 19, Zagreb
8. Klinička bolnica „Sveti Duh“, Sveti duh 64, Zagreb
9. Klinika za dječje bolesti „Klaićeva“, Klaićeva 16, Zagreb
10. Klinika za ortopediju Lovran, Šetalište Maršala Tita 1, Lovran
11. Klinika za infektivne bolesti „Dr. Fran Mihaljević“, Mirogojska 8, Zagreb
12. Klinika za psihijatriju Vrapče, Bolnička cesta 32, Zagreb 
13. Opća bolnica „Dr. Ivo Pedišić“ Sisak, J. J. Strossmayera 59, Sisak 
14. Opća bolnica Karlovac, Dr. Andrije Štampara 3, Karlovac
15. Opća bolnica i bolnica branitelja domovinskog rata Ogulin, Bolnička Ulica 38, Ogulin, 16
16. Opća bolnica Varaždin, Ivana Meštrovića 1, Varaždin
17. Opća bolnica „Dr. Tomislav Bardek“ Koprivnica, Ulica Željka Selingera 1, Koprivnica
18. Opća bolnica Bjelovar, Mihanovićeva ulica 8, Bjelovar
19. Opća bolnica Virovitica, Ulica Ljudevita Gaja 21, Virovitica
20. Opća bolnica Zadar, Ulica Bože Peričića 5, Zadar
21. Opća bolnica Našice, Bana Jelačića 10, Našice
22. Opća bolnica Gospić, Kaniška 111, Gospić
23. Opća bolnica Šibensko – kninske županije, Stjepana Radića 83, Šibenik
24. Opća bolnica Pula, Zagrebačka 30, Pula 
25. Opća bolnica Dubrovnik, Dr. Roka Mišetića 2, Dubrovnik
26. Opća bolnica Zabok i bolnica hrvatskih veterana, Bračak 8, Zabok
27. Opća i veteranska bolnica Knin, Kralja Svetoslava Suronje 12, Knin
28. Opća županijska bolnica Vukovar i bolnica hrvatskih veterana, Županijska 35, Vukovar
29. Opća županijska bolnica Vinkovci, Zvonarska 57, Vinkovci 
30. Opća županijska bolnica Požega, Osječka 107, Požega
31. Opća bolnica “Dr. Josip Benčević” Slavonski Brod, A. Štampara 42, Slavonski Brod
32. Neuropsihijatrijska bolnica „Dr. Ivan Barbot“ Popovača, Jelengradska 1, Popovača
33. Dječja bolnica Srebrnjak, Srebrnjak 100, Zagreb
34. Specijalna bolnica za plućne bolesti, Rockefellerova 3, Zagreb

1.2. Podaci o osobama zaduženim za komunikaciju s gospodarskim subjektima
Uprava za financijske poslove, fondove Europske unije, međunarodne projekte i javnu nabavu
Sektor za javnu nabavu 

Maja Lugarić, dipl. oec. 
e-mail: maja.lugaric@miz.hr 
tel.: +385/1/4698-338

Anamarija Denich, dipl. iur.
e-mail: anamarija.denich@miz.hr 
tel.: +385/1/4607-537
Broj telefaxa: +385 (01) 4607-574
Komunikacija i svaka druga razmjena informacija između naručitelja i gospodarskih subjekata može se obavljati isključivo na hrvatskom jeziku elektroničkom poštom na navedene e-mail adrese ili putem sustava Elektroničkog oglasnika javne nabave Republike Hrvatske (dalje: EOJN RH) modul Pitanja/Pojašnjenja dokumentacije o nabavi. Detaljne upute o načinu komunikacije između gospodarskih subjekata i naručitelja u roku za dostavu ponuda putem sustava EOJN RH-a dostupne su na stranicama Oglasnika, na adresi: https://eojn.nn.hr
Za vrijeme roka za dostavu ponuda gospodarski subjekti mogu zahtijevati objašnjenja i izmjene vezane za dokumentaciju ovog predmeta nabave. Naručitelj će odgovoriti na svaki pojedini pravodoban zahtjev i odgovor staviti na raspolaganje najkasnije tijekom šestog dana prije dana u kojem ističe rok za dostavu ponuda. Pravodobnim se smatra onaj zahtjev koji je dostavljen naručitelju najkasnije tijekom osmog dana prije dana u kojem ističe rok za dostavu ponuda.

1.3. Evidencijski broj nabave
EVRO: 23/2017/E-VV

1.4. Gospodarski subjekti s kojima je naručitelj u sukobu interesa
U smislu članka 76. Zakona o javnoj nabavi ne postoje gospodarski subjekti s kojima je Ministarstvo zdravstva kao Naručitelj u sukobu interesa. 
1.5. Vrsta postupka javne nabave
Otvoreni postupak javne iz članka 85. stavka 1. točka 1., a sukladno člancima 86. i 88. ZJN 2016 sa sklapanjem Okvirnog sporazuma sa više gospodarskih subjekata za jednogodišnje razdoblje, sukladno članku 312. i članku 146., 147.,  148., 149., 150.,  151., 152., 153. stavka  4. točke 1.  točke 3. ZJN 2016, a namjera je sklopiti  Okvirni sporazum za svaku grupu predmeta nabave s najmanje četiri gospodarska subjekta, s tim da se na temelju članka 152. Okvirni sporazum može sklopiti i s manjim brojem gospodarskih subjekta odnosno s jednim gospodarskim subjektom.
Promjena naziva korisnika ili promjena sjedišta korisnika nemaju utjecaja na prava i obveze korisnika i odabranog ponuditelja određene okvirnim sporazumom, odnosno ugovorom/narudžbenicom o javnoj nabavi tog korisnika sklopljenog s odabranim ponuditeljem/ima.
U slučaju ukidanja, pripajanja, preustroja korisnika odnosno drugih sličnih situacija, određenih zakonom ili drugim propisima u kojima dolazi do promjene u djelokrugu rada i nadležnosti korisnika, sva prava i obveze korisnika vezana uz ovaj predmet nabave i sklopljeni okvirni sporazum, odnosno ugovor o javnoj nabavi, prelaze na pravnog slijednika ili slijednike sukladno njihovom međusobnom sporazumu.

1.6.Procijenjena vrijednost nabave
Temelji se na maksimalnoj procijenjenoj vrijednosti svih ugovora/narudžbenica za koje se predviđa sklapanje na temelju Okvirnih sporazuma za ukupno razdoblje njihovih trajanja od 12 mjeseci od dana sklapanja Okvirnih sporazuma  iznosi 8.039.879,31 kuna bez PDV-a.

Procijenjena vrijednost po grupama iznosi:
GRUPA | PROCIJENJENA VRIJEDNOST | GRUPA | PROCIJENJENA VRIJEDNOST
Grupa 1 | 162.116,13 kn | Grupa 30 | 16.870,50 kn
Grupa 2 | 13.527,80 kn | Grupa 31 | 97.957,20 kn
Grupa 3 | 2.678,40 kn | Grupa 32 | 10.664,87 kn
Grupa 4 | 1.360,00 kn | Grupa 33 | 3.885,00 kn
Grupa 5 | 2.192,40 kn | Grupa 34 | 2.312,30 kn
Grupa 6 | 685,24 kn | Grupa 35 | 487,60 kn
Grupa 7 | 1.916.360,60 kn | Grupa 36 | 8.164,80 kn
Grupa 8 | 74.822,58 kn | Grupa 37 | 17.155,00 kn
Grupa 9 | 307.410,60 kn | Grupa 38 | 5.021,70 kn
Grupa 10 | 2.102,40 kn | Grupa 39 | 3.121,10 kn
Grupa 11 | 1.057,72 kn | Grupa 40 | 3.510,50 kn
Grupa 12 | 439.308,95 kn | Grupa 41 | 82.035,00 kn
Grupa 13 | 40.037,80 kn | Grupa 42 | 44.585,40 kn
Grupa 14 | 96.435,45 kn | Grupa 43 | 123.880,00 kn
Grupa 15 | 37.356,90 kn | Grupa 44 | 656.100,00 kn
Grupa 16 | 57.632,70 kn | |
Grupa 17 | 275.405,00 kn | |
Grupa 18 | 36.925,00 kn | |
Grupa 19 | 160.726,50 kn | |
Grupa 20 | 81.844,00 kn | |
Grupa 21 | 695.319,30 kn | |
Grupa 22 | 2.058.000,00 kn | |
Grupa 23 | 275.520,00 kn | |
Grupa 24 | 8.786,40 kn | |
Grupa 25 | 140.614,20 kn | |
Grupa 26 | 15.650,90 kn | |
Grupa 27 | 38.260,50 kn | |
Grupa 28 | 12.271,35 kn | |
Grupa 29 | 9.719,52 kn | |

1.7. Navod sklapa li se ugovor o javnoj nabavi ili okvirni sporazum
Naručitelj će nakon što Odluke o odabiru najpovoljnije ponude postanu izvršne, s odabranim ponuditeljima sklopiti Okvirne sporazume za svaku grupu predmeta nabave.
Okvirni sporazum sklapa se s odabranim ponuditeljima za svaku grupu predmeta nabave na razdoblje od godine dana od dana sklapanja. Na temelju Okvirnog sporazuma predviđa se sklapanje pojedinačnih ugovora/narudžbenica za svaku grupu predmeta nabave, sukladno uvjetima iz Okvirnog sporazuma.

1.8. Navod o neprovođenju elektroničke dražbe
Elektronička dražba se ne provodi.

2. PODACI O PREDMETU NABAVE
2.1. Predmet nabave
Predmet nabave je zajednička nabava lijekova na listama HZZO-a koji imaju generičke paralele za zdravstvene ustanove u Republici Hrvatskoj (Tender I. - 44 Grupe predmeta nabave).
Sukladno članku 204. ZJN 2016 predmet nabave podijeljen je na 44 Grupe predmeta nabave. 
Sukladno članku 204. stavku 3. ZJN 2016 gospodarski subjekt može dostaviti ponudu za jednu, nekoliko ili za sve grupa predmeta nabave.
Brojčana oznaka predmeta nabave i opis iz Jedinstvenog rječnika javne nabave CPV: 3360000-6, opis: Farmaceutski proizvodi.

2.2. Opis i tehnička specifikacija predmeta nabave 
Tehnička specifikacija predmeta nabave za svaku grupu predmeta nabave zasebno s opisom proizvoda kao i specifikacija, vrsta i kvaliteta predmeta nabave s navedenim predviđenim količinama za cjelokupno predviđeno trajanje okvirnog sporazuma nalazi se u dijelu II. pod točkom 5. 
Troškovnik za svaku grupu predmeta nabave poseban je dokument, učitan u Elektroničkom oglasniku javne nabave Republike Hrvatske ( EOJN RH) uz ovu Dokumentaciju o nabavi, u obliku Excel radne knjige. Ponuditelji su obvezni u cijelosti popuniti troškovnik traženim podacima sukladno uvjetima iz ove Dokumentacije o nabavi, odnosno ponuditelj je obvezan ponuditi cjelokupnu količinu koja se traži u grupi/grupama koju/e nudi.
Troškovnik se dostavlja u istom formatu koji je objavljen u EOJN RH (Excel dokument). Prilikom ispunjavanja Troškovnika ponuditelj ukupnu cijenu stavke izračunava kao umnožak količine stavke i ponuđene jedinične cijene stavke. Ponuditelj je dužan upisati jedinične cijene (iskazane na najviše dvije decimale) kako je traženo troškovnikom. Ukupna cijena ponude dobiva se kao umnožak svih količina i ponuđenih jediničnih cijena. Sve stavke troškovnika trebaju biti ispunjene.
Ako Ponuditelj ne ispuni Troškovnik u skladu sa zahtjevima iz Dokumentacije o nabavi ili promijeni tekst ili količine navedene u Obrascu troškovnika, smatrat će se da je takav Troškovnik nepotpun i nevažeći te će ponuda biti odbijena kao nepravilna ponuda slijedom članka 295. stavka 1. ZJN 2016 . 
2.3. Količina predmeta nabave 
Predviđene okvirne količine za svaku grupu predmeta nabave za jednogodišnje razdoblje su navedene u Troškovnicima za svaku Grupu predmeta nabave (od 1. do 44.) sukladno članku 4. stavku 1. točki 2. Pravilnika o dokumentaciji o nabavi te ponudi u postupcima javne nabave („NN“ broj 65/2017). 
Sukladno članku 4. stavku 3. Pravilnika o dokumentaciji o nabavi te ponudi u postupcima javne nabave („NN“ broj 65/2017) stvarno nabavljena količina predmeta nabave može biti veća ili manja od predviđene količine.
Sukladno članku 4. stavku  4. i 5. Pravilnika objedinjeni iznos odnosi se na sva moguća plaćanja bez poreza na dodanu vrijednosti i on ne smije prelaziti 20% od procijenjene vrijednosti nabave.
Tražene predviđene okvirne količine za svaku Grupu predmeta nabave za jednogodišnje razdoblje navedene su u Troškovnicima, koji čine sastavni dio ove Dokumentacije o nabavi i to za cjelokupno predviđeno razdoblje trajanja Okvirnog sporazuma.
Naručitelj se ne obvezuje na realizaciju navedenih količina u cijelosti. Stvarna realizacija ovisna je o potrebama i raspoloživim financijskim sredstvima Korisnika/zdravstvene ustanove i može biti veća ili manja od predviđene količine.

2.4. Mjesto isporuke 
Mjesto isporuke robe jesu Korisnici/zdravstvene ustanove na području Republike Hrvatske prema Popisu koji se nalazi u dijelu II. pod točkom 3. ove Dokumentacije o nabavi. Isporučitelj je obvezan predmet nabave isporučivati sukcesivno na način i mjesto određeno pojedinačnim ugovorom/narudžbenicom koje će Korisnici/zdravstvene ustanove sklapati na temelju Okvirnog sporazuma i sukladno Popisu navedenom u dijelu II. pod točkom 3. ove Dokumentacije o nabavi.
Točna mjesta isporuke bit će definirana pojedinačnim ugovorima ili prilikom izdavanja pojedinačne narudžbenice temeljem Okvirnog sporazuma. 

2.5. Način nuđenja
Gospodarski subjekt može dostaviti ponudu za jednu, nekoliko ili za sve  grupa predmeta nabave.
2.6. Sklapanje i rok trajanja Okvirnog sporazuma
Provodi se otvoreni postupak javne nabave s ciljem sklapanja Okvirnog sporazuma s više gospodarskih subjekata za jednogodišnje razdoblje za cjelokupnu grupu predmeta nabave. 
Namjera je sklopiti Okvirni sporazum za svaku grupu predmeta nabave s najmanje četiri gospodarska subjekta, s tim da se na temelju članka 152. Okvirni sporazum može sklopiti i s manjim brojem gospodarskih subjekta odnosno s jednim gospodarskim subjektom.
Ugovori o javnoj nabavi/narudžbenice dodijelit će se prema uvjetima utvrđenima u Okvirnom sporazumu sa više gospodarskih subjekata/Isporučitelja, temeljem članka 153. stavka 4. točke 3. ZJN 2016 i to na način da Korisnik/zdravstvena ustanova provodi ponovno nadmetanje između gospodarskih subjekata stranaka Okvirnog sporazuma, u pravilu svakih šest mjeseci i sklapa ugovore/narudžbenice. 
Ukoliko je Okvirni sporazum sklopljen s jednim gospodarskim subjektom/Isporučiteljom sukladno članku 152. ZJN 2016 Korisnik/zdravstvena ugovor o javnoj nabavi/narudžbenice dodijelit će prema uvjetima utvrđenima u Okvirnom sporazumu, sukladno članku 153. stavku 4. točki 1., a Sporazumna strana/Isporučitelj će u pravilu svakih šest mjeseci biti pozvana  na dostavu ponude za sklapanje ugovora. 
Pri sklapanju ugovora/narudžbenica koji se temelje na Okvirnom sporazumu stranke ne smiju mijenjati bitne uvjete Okvirnog sporazuma.
Okvirni sporazum sklapa se na razdoblje od 1 (jedne) godine za svaku Grupu predmeta nabave, od dana ispunjenja svih zakonskih uvjeta za njihovo sklapanje.
Na temelju svakog Okvirnog sporazuma predviđa se sklapanje dva ugovora o javnoj nabavi, sukladno uvjetima iz odnosnog Okvirnog sporazuma.

2.7. Prethodno savjetovanje sa zainteresiranim gospodarskim subjektima
Sukladno članku 198. stavak 3. Zakona o javnoj nabavi („NN „ broj 120/16) Naručitelj je u, predmetnom postupku javne nabave, proveo prethodno savjetovanje sa zainteresiranim gospodarskim subjektima. Izvješće o provedenom prethodnom savjetovanju, odnosno o prihvaćenim i neprihvaćenim primjedbama i prijedlozima, dostupno je na internetskoj adresi Naručitelja.

KRITERIJI ZA KVALITATIVNI ODABIR GOSPODARSKOG SUBJEKTA
3. OSNOVE ZA ISKLJUČENJE 
3..1. OBVEZNE OSNOVE ZA ISKLJUČENJE GOSPODARSKOG SUBJEKTA članak 251. i 252 ZJN
Sukladno članku 251. ZJN Javni naručitelj obvezan je isključiti gospodarskog subjekta iz postupka javne nabave ako utvrdi da:
3.1.1.	Nekažnjavanje 
Javni naručitelj će isključiti gospodarskog subjekta iz postupka javne nabave ako utvrdi da: je gospodarski subjekt koji ima poslovni nastan u Republici Hrvatskoj ili osoba koja je član upravnog, upravljačkog ili nadzornog tijela ili ima ovlasti zastupanja, donošenja odluka ili nadzora toga gospodarskog subjekta i koja je državljanin Republike Hrvatske pravomoćnom presudom osuđena za:
a) sudjelovanje u zločinačkoj organizaciji, na temelju
– članka 328. (zločinačko udruženje) i članka 329. (počinjenje kaznenog djela u sastavu zločinačkog udruženja) Kaznenog zakona
– članka 333. (udruživanje za počinjenje kaznenih djela), iz Kaznenog zakona (»Narodne novine«, br. 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.)
b) korupciju, na temelju
– članka 252. (primanje mita u gospodarskom poslovanju), članka 253. (davanje mita u gospodarskom poslovanju), članka 254. (zlouporaba u postupku javne nabave), članka 291. (zlouporaba položaja i ovlasti), članka 292. (nezakonito pogodovanje), članka 293. (primanje mita), članka 294. (davanje mita), članka 295. (trgovanje utjecajem) i članka 296. (davanje mita za trgovanje utjecajem) Kaznenog zakona
– članka 294.a (primanje mita u gospodarskom poslovanju), članka 294.b (davanje mita u gospodarskom poslovanju), članka 337. (zlouporaba položaja i ovlasti), članka 338. (zlouporaba obavljanja dužnosti državne vlasti), članka 343. (protuzakonito posredovanje), članka 347. (primanje mita) i članka 348. (davanje mita) iz Kaznenog zakona (»Narodne novine«, br. 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.)
c) prijevaru, na temelju
– članka 236. (prijevara), članka 247. (prijevara u gospodarskom poslovanju), članka 256. (utaja poreza ili carine) i članka 258. (subvencijska prijevara) Kaznenog zakona
– članka 224. (prijevara), članka 293. (prijevara u gospodarskom poslovanju) i članka 286. (utaja poreza i drugih davanja) iz Kaznenog zakona (»Narodne novine«, br. 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.)
d) terorizam ili kaznena djela povezana s terorističkim aktivnostima, na temelju
– članka 97. (terorizam), članka 99. (javno poticanje na terorizam), članka 100. (novačenje za terorizam), članka 101. (obuka za terorizam) i članka 102. (terorističko udruženje) Kaznenog zakona
– članka 169. (terorizam), članka 169.a (javno poticanje na terorizam) i članka 169.b (novačenje i obuka za terorizam) iz Kaznenog zakona (»Narodne novine«, br. 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.)

e) pranje novca ili financiranje terorizma, na temelju
– članka 98. (financiranje terorizma) i članka 265. (pranje novca) Kaznenog zakona
– članka 279. (pranje novca) iz Kaznenog zakona (»Narodne novine«, br. 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.)

f) dječji rad ili druge oblike trgovanja ljudima, na temelju
– članka 106. (trgovanje ljudima) Kaznenog zakona
– članka 175. (trgovanje ljudima i ropstvo) iz Kaznenog zakona (»Narodne novine«, br. 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.), 
ili je gospodarski subjekt koji nema poslovni nastan u Republici Hrvatskoj ili osoba koja je član upravnog, upravljačkog ili nadzornog tijela ili ima ovlasti zastupanja, donošenja odluka ili nadzora toga gospodarskog subjekta i koja nije državljanin Republike Hrvatske pravomoćnom presudom osuđena za kaznena djela iz točke 1. podtočaka od a) do f) ovoga stavka i za odgovarajuća kaznena djela koja, prema nacionalnim propisima države poslovnog nastana gospodarskog subjekta, odnosno države čiji je osoba državljanin, obuhvaćaju razloge za isključenje iz članka 57. stavka 1. točaka od (a) do (f) Direktive 2014/24/EU.
Kao preliminarni dokaz nepostojanja osnova za isključenje iz točke 3.1.1. gospodarski subjekt u ponudi dostavlja: ispunjeni obrazac Europske jedinstvene dokumentacije o nabavi (dalje: ESPD) Dio III. Osnove za isključenje, Odjeljak A: Osnove povezane s kaznenim presudama.

Naručitelj će prije donošenja odluke od ponuditelja koji je podnio najpovoljniju ponudu zatražiti da u primjerenom roku ne kraćem od pet dana dostavi ažurirane popratne dokumente kojima dokazuje da ne postoje osnove za isključenje iz točke 3.1.1. i to: 
a)	izvadak iz kaznene evidencije ili drugog odgovarajućeg registra ili, ako to nije moguće,
b)	jednakovrijedni dokument nadležne sudske ili upravne vlasti u državi poslovnog nastana gospodarskog subjekta, odnosno državi čiji je osoba državljanin, ili
c)	ako se u državi poslovnog nastana gospodarskog subjekta, odnosno državi čiji je osoba državljanin ne izdaju takvi dokumenti ili ako ne obuhvaćaju sve okolnosti, oni mogu biti zamijenjeni izjavom pod prisegom ili, ako izjava pod prisegom prema pravu dotične države ne postoji, izjavom davatelja s ovjerenim potpisom kod nadležne sudske ili upravne vlasti, javnog bilježnika ili strukovnog ili trgovinskog tijela u državi poslovnog nastana gospodarskog subjekta, odnosno državi čiji je osoba državljanin.

3.1.2. Plaćene dospjele porezne obveze i obveze za mirovinsko i zdravstveno osiguranje
Javni naručitelj će isključiti gospodarskog subjekta iz postupka javne nabave ako utvrdi da gospodarski subjekt nije ispunio obveze plaćanja dospjelih poreznih obveza i obveza za mirovinsko i zdravstveno osiguranje: 
1. u Republici Hrvatskoj, ako gospodarski subjekt ima poslovni nastan u Republici Hrvatskoj, ili 
2. u Republici Hrvatskoj ili u državi poslovnog nastana gospodarskog subjekta, ako gospodarski subjekt nema poslovni nastan u Republici Hrvatskoj. 

Iznimno, javni naručitelj neće isključiti gospodarskog subjekta iz postupka javne nabave ako mu sukladno posebnom propisu plaćanje obveza nije dopušteno, ili mu je odobrena odgoda plaćanja.

Kao preliminarni dokaz nepostojanja osnova za isključenje iz točke 3.1.2. gospodarski subjekt u ponudi dostavlja ispunjeni obrazac Europske jedinstvene dokumentacije o nabavi (dalje: ESPD) Dio III. Osnove za isključenje, Odjeljak B: Osnove povezane s plaćanjem poreza ili doprinosa za socijalno osiguranje za sve gospodarske subjekte u ponudi.

Naručitelj će prije donošenja odluke od ponuditelja koji je podnio najpovoljniju ponudu zatražiti da u primjerenom roku ne kraćem od pet dana dostavi ažurirane popratne dokumente kojima dokazuje da ne postoje osnove za isključenje iz točke 3.1.2. i to:
a)	potvrdu porezne uprave ili drugog nadležnog tijela u državi poslovnog nastana gospodarskog subjekta kojom se dokazuje da ne postoje navedene osnove za isključenje
b)	ako se u državi poslovnog nastana gospodarskog subjekta ne izdaju takvi dokumenti ili ako ne obuhvaćaju sve okolnosti, oni mogu biti zamijenjeni izjavom pod prisegom ili, ako izjava pod prisegom prema pravu dotične države ne postoji, izjavom davatelja s ovjerenim potpisom kod nadležne sudske ili upravne vlasti, javnog bilježnika ili strukovnog ili trgovinskog tijela u državi poslovnog nastana gospodarskog subjekta, odnosno državi čiji je osoba državljanin.

Odredbe točke 3.1.1. i 3.1.2. odnose se i na podugovaratelje. Ako Naručitelj utvrdi da postoji osnova za isključenje podugovaratelja, zatražiti će od gospodarskog subjekta zamjenu tog podugovaratelja u primjernom roku, ne kraćem od 5 dana.
Odredbe točke 3.1.1. i 3.1.2. odnose se i na subjekte na čiju se sposobnost gospodarski subjekt oslanja. Naručitelj će od gospodarskog subjekta zahtijevati da zamijeni subjekt na čiju se sposobnost oslonio radi dokazivanja kriterija za odabir, ako utvrdi da kod tog subjekta postoje osnove za isključenje. 

4.	 KRITERIJI ZA ODABIR GOSPODARSKOG SUBJEKTA (UVJETI SPOSOBNOSTI):
4..1 Sposobnost za obavljanje profesionalne djelatnosti
Dokaz o upisu gospodarskog subjekta u sudski, obrtni, strukovni ili drugi odgovarajući registar u državi njegova poslovnog nastana.  

Kao preliminarni dokaz sposobnosti iz točke 4.1. gospodarski subjekt u ponudi dostavlja: ispunjeni obrazac Europske jedinstvene dokumentacije o nabavi (dalje: ESPD) Dio IV. Kriteriji za odabir, Odjeljak A: Sposobnost za obavljanje profesionalne djelatnosti: točka 1) za sve gospodarske subjekte u ponudi.

Naručitelj će prije donošenja odluke od ponuditelja koji je podnio najpovoljniju ponudu zatražiti da u primjerenom roku ne kraćem od pet dana dostavi ažurirane popratne dokumente kojima dokazuje sposobnost za obavljanje profesionalne djelatnosti iz točke 4.1. i to:

a)	izvadak iz sudskog, obrtnog, strukovnog ili drugog odgovarajućeg registra koji se vodi u državi članici njegova poslovnog nastana

4.2. Europska jedinstvena dokumentacija o nabavi (European Single Procurement Document – ESPD):
Obrazac ESPD-a u elektroničkom obliku (.doc format) i na hrvatskom jeziku dostupan je za preuzimanje na Portalu javne nabave: (http://www.javnanabava.hr/userdocsimages/userfiles/file/EU%20akti/Prilog2-ESPD-obrazac.doc).  Također se nalaz u dijelu II, pod točkom 4. Dokumentacije o nabavi. 

Servis za elektroničko popunjavanje ESPD-a (.xml format) je dostupan na internetskoj adresi https://ec.europa.eu/growth/tools-databases/espd/filter?lang=hr. Osim navedenog gospodarski subjekti mogu preuzeti i obrazac koji je sastavni dio ove Dokumentacije o nabavi (Točka 5.: Standardni obrazac za europsku jedinstvenu dokumentaciju o nabavi (ESPD)). 

ESPD je poseban dokument, učitan u Elektroničkom oglasniku javne nabave Republike Hrvatske (dalje u tekstu: EOJN RH). Ponuditelji su obvezni u popuniti ESPD traženim podacima kako slijedi: 
•	Dio I. Podaci o postupku nabave i javnom naručitelju 
•	Dio II. Podaci o gospodarskom subjektu
•	Dio III. Osnove za isključenje 
-	Odjeljak A: Osnove povezane s kaznenim presudama (sukladno toč. 3.1.1. dokumentacije)
-	Odjeljak B: Osnove povezane s plaćanjem poreza ili doprinosa za socijalno osiguranje (sukladno toč. 3.1.2. dokumentacije)
•	Dio IV. Kriteriji za odabir 
Opći navod za sve kriterije za odabir
             A: Sposobnost za obavljanje profesionalne djelatnosti (sukladno toč. 4.1. dokumentacije)
•	Dio VI. Završne izjave
Gospodarski subjekt koji sudjeluje sam i ne oslanja se na sposobnosti drugih subjekata kako bi ispunio kriterije za odabir dužan je ispuniti jedan ESPD.
Gospodarski subjekt koji sudjeluje sam, ali se oslanja na sposobnosti najmanje jednog drugog subjekta mora osigurati da naručitelj zaprimi njegov ESPD zajedno sa zasebnim ESPD-om u kojem su navedeni relevantni podaci (vidjeti Dio II., Odjeljak C) za svaki subjekt na koji se oslanja.
Gospodarski subjekt koji namjerava dati bilo koji dio ugovora u podugovor trećim osobama mora osigurati da naručitelj zaprimi njegov ESPD zajedno sa zasebnim ESPD-om u kojem su navedeni relevantni podaci (vidjeti Dio II., Odjeljak D) za svakog podugovaratelja na čije se sposobnosti gospodarski subjekt ne oslanja.
Ako više gospodarskih subjekata, uključujući privremena udruženja, zajedno sudjeluju u postupku nabave, nužno je dostaviti zaseban ESPD u kojem su utvrđeni podaci zatraženi na temelju dijelova II. – V. za svaki gospodarski subjekt koji sudjeluje u postupku.
Naručitelj može u bilo kojem trenutku tijekom postupka javne nabave, ako je to potrebno za pravilno provođenje postupka, provjeriti informacije navedene u ESPD kod nadležnog tijela za vođenje službene evidencije o tim podacima sukladno posebnom propisu i zatražiti izdavanje potvrde o tome, uvidom u popratne dokumente ili dokaze koje već posjeduje, ili izravnim pristupom elektroničkim sredstvima komunikacije besplatnoj nacionalnoj bazi podataka na hrvatskom jeziku.
Ako se ne može obaviti provjera ili ishoditi potvrda sukladno gore navedenom stavku, Naručitelj može zahtijevati od gospodarskog subjekta da u primjerenom roku, ne kraćem od 5 dana, dostavi sve ili dio popratnih dokumenta ili dokaza.

Naručitelj može prije donošenja odluke u postupku javne nabave od ponuditelja koji je podnio ekonomski najpovoljniju ponudu zatražiti da u primjerenom roku, ne kraćem od 5 dana, dostavi ažurirane popratne dokumente, osim ako javni naručitelj već posjeduje te dokumente. 
Ažurni popratni dokument je svaki dokument u kojem su sadržani podaci važeći te odgovaraju stvarnom činjeničnom stanju u trenutku dostave naručitelju te dokazuju ono što je gospodarski subjekt naveo u ESPD-u.

Naručitelj može pozvati gospodarske subjekte da nadopune ili objasne zaprimljene dokumente.
Ako ponuditelj koji je podnio ekonomski najpovoljniju ponudu ne dostavi ažurne popratne dokumente u ostavljenom roku ili njima ne dokaže da ispunjava uvjete iz točke 3. i 4. Dokumentacije o nabavi, javni naručitelj će odbiti ponudu tog ponuditelja te postupiti sukladno gore navedenom u odnosu na ponuditelja koji je podnio sljedeću najpovoljniju ponudu ili poništiti postupak javne nabave ili poništiti postupak javne nabave, ako postoje razlozi za poništenje.

4.3.Odredbe koje se odnose na podugovaratelje
4.3.1. Gospodarski subjekt koji namjerava dati dio ugovora o javnoj nabavi u podugovor obvezan je u ponudi:
- navesti koji dio ugovora namjerava dati u podugovor (predmet ili količina, vrijednost ili postotni udio)
- navesti podatke o podugovarateljima (naziv ili tvrtka, sjedište, OIB ili nacionalni identifikacijski broj, broj računa, zakonski zastupnici podugovaratelja)
- dostaviti europsku jedinstvenu dokumentaciju o nabavi za podugovaratelja
 
4.3.2. Korisnik je obvezan neposredno plaćati podugovaratelju za dio ugovora koji je isti izvršio. Ugovaratelj mora svom računu ili situaciji priložiti račune ili situacije svojih podugovaratelja koje je prethodno potvrdio.

4.3.3. Ugovaratelj može tijekom izvršenja ugovora o javnoj nabavi od korisnika zahtijevati:
- promjenu podugovaratelja za onaj dio ugovora o javnoj nabavi koji je prethodno dao u podugovor
- uvođenje jednog ili više novih podugovaratelja čiji ukupni udio ne smije prijeći 30% vrijednosti ugovora o javnoj nabavi bez poreza na dodanu vrijednost, neovisno o tome je li prethodno dao dio ugovora o javnoj nabavi u podugovor ili nije
- preuzimanje izvršenja dijela ugovora o javnoj nabavi koji je prethodno dao u podugovor.

4.3.4. Uz navedene zahtjeve iz ove točke, ugovaratelj korisniku dostavlja podatke i dokumente sukladno podtočci  4.3.1. za novog podugovaratelja.

Korisnik ne smije odobriti zahtjev ugovaratelja:
- u slučaju iz podtočke 4.4.3., prve i druge alineje, ako se ugovaratelj u postupku javne nabave radi dokazivanja ispunjenja kriterija za odabir gospodarskog subjekta oslonio na sposobnost podugovaratelja kojeg sada mijenja, a novi podugovaratelj ne ispunjava iste uvjete, ili postoje osnove za isključenje
- u slučaju iz podtočke 4.4.3., treće alineje, ako se ugovaratelj u postupku javne nabave radi dokazivanja ispunjenja kriterija za odabir gospodarskog subjekta oslonio na sposobnost podugovaratelja za izvršenje tog dijela, a ugovaratelj samostalno ne posjeduje takvu sposobnost, ili ako je taj dio ugovora već izvršen.

Sudjelovanje podugovaratelja ne utječe na odgovornost ugovaratelja za izvršenje ugovora o javnoj nabavi.

4.4.  Zajednica gospodarskih subjekata
Više gospodarskih subjekata može se udružiti i dostaviti zajedničku ponudu, neovisno o uređenju njihova međusobnog odnosa.
Ponuda zajednice gospodarskih subjekata mora sadržavati podatke o svakom članu zajednice ponuditelja, kako je određeno obrascem EOJN RH, uz obveznu naznaku člana zajednice gospodarskih subjekata koji je ovlašten za komunikaciju s naručiteljem.

4.5. Provjera podataka u ESPD-u priloženom u ponudi
Naručitelj može u bilo kojem trenutku tijekom postupka javne nabave, ako je to potrebno za pravilno provođenje postupka, provjeriti informacije navedene u europskoj jedinstvenoj dokumentaciji o nabavi kod nadležnog tijela za vođenje službene evidencije o tim podacima sukladno posebnom propisu i zatražiti izdavanje potvrde o tome, uvidom u popratne dokumente ili dokaze koje već posjeduje, ili izravnim pristupom elektroničkim sredstvima komunikacije besplatnoj nacionalnoj bazi podataka na hrvatskom jeziku.
Ako se ne može obaviti provjera ili ishoditi potvrda sukladno gore navedenom stavku, naručitelj može zahtijevati od gospodarskog subjekta da u primjerenom roku, ne kraćem od 5 (pet) dana, dostavi sve ili dio popratnih dokumenta ili dokaza.

4.6. Dostava ažurnih popratnih dokumenata
Naručitelj će prije donošenja odluke u postupku javne nabave od ponuditelja koji je podnio ekonomski najpovoljniju ponudu zatražiti da u primjerenom roku, ne kraćem od pet dana, dostavi ažurirane popratne dokumente u skladu s točkom 4. Kriteriji za kvalitativni odabir gospodarskog subjekta dokumentacije, osim ako već posjeduje te dokumente.
Ažurirani popratni dokument je svaki dokument u kojem su sadržani podaci važeći i odgovaraju stvarnom činjeničnom stanju u trenutku dostave naručitelju te dokazuju ono što je gospodarski subjekt naveo u ESPD obrascu.
Ako ponuditelj koji je podnio ekonomski najpovoljniju ponudu ne dostavi ažurne popratne dokumente u ostavljenom roku ili njima ne dokaže da nije u jednoj od situacija zbog koje se gospodarski subjekt isključuje ili može isključiti iz postupka javne nabave (osnove za isključenje – točka 4.1. dokumentacije) i/ili ispunjavana tražene kriterije za odabir gospodarskog subjekta (točka 4.2. dokumentacije), naručitelj će odbiti ponudu tog ponuditelja te postupiti sukladno prethodnom stavku u odnosu na ponuditelja koji je podnio sljedeću najpovoljniju ponudu ili poništiti postupak javne nabave, ako postoje razlozi za poništenje.

5.	VRSTA, SREDSTVO JAMSTVA I UVJETI JAMSTVA

5. 1. Jamstvo za ozbiljnost ponude 
Ponuditelj mora u svojoj ponudi dostaviti bankovno jamstvo za ozbiljnost ponude za sklapanje Okvirnog sporazuma, sukladno obrascu u dijelu II. točka 1. obrasci, 1.2. Obrazac jamstva za ozbiljnost ponude, za slučaj odustajanja ponuditelja od svoje ponude u roku njezine valjanosti, nedostavljanja ažuriranih popratnih dokumenata sukladno članku 263. Zakona, neprihvaćanja ispravka računske greške, odbijanja potpisivanja okvirnog sporazuma ili nedostavljanja jamstva za uredno ispunjenje okvirnog sporazuma.

Bankovna jamstva za ozbiljnost ponuda po grupama predmeta nabave moraju iznositi:
GRUPA | IZNOS JAMSTVA | GRUPA | IZNOS JAMSTVA
Grupa 1 | 3.113,62 kn | Grupa 23 | 5.549,60 kn
Grupa 2 | 218,96 kn | Grupa 24 | 171,81 kn
Grupa 3 | 88,78 kn | Grupa 25 | 2.850,48 kn
Grupa 4 | 17,60 kn | Grupa 26 | 321,50 kn
Grupa 5 | 24,65 kn | Grupa 27 | 791,43 kn
Grupa 6 | 12,96 kn | Grupa 28 | 238,54 kn
Grupa 7 | 37.572,61 kn | Grupa 29 | 191,75 kn
Grupa 8 | 1.447,85 kn | Grupa 30 | 329,76 kn
Grupa 9 | 6.238,21 kn | Grupa 31 | 1.915,58 kn
Grupa 10 | 39,35 kn | Grupa 32 | 209,62 kn
Grupa 11 | 17,56 kn | Grupa 33 | 78,00 kn
Grupa 12 | 8.619,95 kn | Grupa 34 | 44,73 kn
Grupa 13 | 795,48 kn | Grupa 35 | 8,83 kn
Grupa 14 | 2.037,01 kn | Grupa 36 | 130,90 kn
Grupa 15 | 739,16 kn | Grupa 37 | 259,15 kn
Grupa 16 | 1.129,85 kn | Grupa 38 | 75,54 kn
Grupa 17 | 5.508,10 kn | Grupa 39 | 64,03 kn
Grupa 18 | 962,50 kn | Grupa 40 | 66,47 kn
Grupa 19 | 3.180,15 kn | Grupa 41 | 1.639,80 kn
Grupa 20 | 1.636,88 kn | Grupa 42 | 903,11 kn
Grupa 21 | 14.063,17 kn | Grupa 43 | 2.325,60 kn
Grupa 22 | 40.630,80 kn | Grupa 44 | 12.654,00 kn

Ako ponuditelj nudi više ili sve grupe predmeta nabave može dostaviti jedno bankovno jamstvo za ozbiljnost ponude, a u tom slučaju iznos mora biti jednak zbroju svih pojedinačnih iznosa određenih za ponuđenu grupu predmeta nabave.

Umjesto Bankovnog jamstva za ozbiljnost ponude ponuditelj može uplatiti novčani polog traženog bankovnog jamstva za pojedinu grupu predmeta nabave u korist Državnog proračuna Republike Hrvatske: HR12 1001 0051 8630 00160 (SWIFT CODE: NBHRHR2XXXX ); model HR64, poziv na broj: 9725-47107- OIB uplatitelja, opis plaćanja: Novčani polog javna nabava, Ministarstvo zdravstva, EVRO: 23/2017/E-VV, naziv predmeta/grupe predmeta nabave za koju se novčani polog uplaćuje.

Ponuditelj je obvezan u ponudi priložiti dokaz o uplati navedenoga iznosa.

Jamstvo za ozbiljnost ponude dostavlja se odvojeno od elektroničke ponude, u papirnatom obliku, u zatvorenoj omotnici na kojoj su navedeni podaci o ponuditelju, s dodatkom: “Nabava  lijekova na listama HZZO-a koji imaju generičke paralele za zdravstvene ustanove u Republici Hrvatskoj s namjerom sklapanja Okvirnog sporazuma s više gospodarskih subjekata za jednogodišnje razdoblje  Tender I.-…… Grupa predmeta nabave, Evidencijski broj nabave: EVRO: 23/2017/E-VV – Dio/dijelovi ponude koji se dostavljaju odvojeno, NE OTVARAJ“. 
Jamstvo za ozbiljnost ponude se dostavlja u izvorniku u zatvorenoj plastičnoj foliji (koja se na vrhu zatvori naljepnicom na kojoj je stavljen pečat ponuditelja). Jamstvo ne smije biti ni na koji način oštećeno (bušenjem, klamanjem ili sl.).
Bankovno jamstvo za ozbiljnost ponude mora važiti do …………………… 2017. godine. 
Bankovno jamstvo za ozbiljnost ponude  mora biti bezuvjetno i naplativo u korist Naručitelja „na prvi poziv“ i „bez prava prigovora“, u  iznosu kako je navedeno u ovoj Dokumentaciji o nabavi. 
Ako tijekom postupka javne nabave istekne rok valjanosti ponude i jamstva za ozbiljnost ponude, Naručitelj  je obvezan prije odabira zatražiti produženje roka valjanosti ponude i jamstva za ozbiljnost ponude od ponuditelja koji je podnio najpovoljniju ponudu, u primjerenom roku, ne kraćem od pet dana sukladno članku 216. stavku 2. ZJN 2016.  

Naručitelj je obvezan vratiti ponuditeljima jamstvo za ozbiljnost ponude u roku od deset dana od dana sklapanja Okvirnog potpisivanja okvirnog sporazuma, a obaranom ponuditelju nakon zaprimanja bankovnog jamstva za uredno ispunjenje ugovora na temelju Okvirnog sporazuma za slučaj povrede ugovornih obveza iz točke 5.2. ove Dokumentacije o nabavi.

Naručitelj je obvezan vratiti ponuditeljima novčani polog neposredno nakon završetka postupka javne nabave.

5.2. Jamstvo za uredno ispunjenje ugovora na temelju okvirnog sporazuma za slučaj povrede ugovornih obveza (članak 214. stavak 1. točka 3.  ZJN 2016)
Isporučitelj/Sporazumna strana iz Okvirnog sporazuma obvezan je prilikom sklapanja Ugovora/narudžbenice, a najkasnije u roku od 10 (deset) dana od dana sklapanja Ugovora Korisniku/zdravstvenoj ustanovu dostaviti Bankovno jamstvo za uredno ispunjenje ugovora na temelju okvirnog sporazuma  za slučaj  povrede ugovornih obveza  u obliku bankarske garancije.  
Bankovno jamstvo za uredno ispunjenje ugovora na temelju okvirnog sporazuma za slučaj povrede ugovornih obveza mora glasiti na iznos od 5% od vrijednosti ugovora o javnoj nabavi bez PDV-a. 
Bankovno jamstvo za uredno ispunjenje ugovora na temelju okvirnog sporazuma za slučaj povrede ugovornih obveza mora biti bezuvjetno, neopozivo, bezprigovorno i naplativo na prvi pisani poziv Korisnika/zdravstvene ustanove i mora važiti sve dok traju ugovorne obveze plus 30 dana respira.
Korisnik/zdravstvena ustanova ima pravo naplatiti to jamstvo u slučaju povrede ugovornih obveza. Pod povredama ugovornih obveza, između ostalog, smatra se neizvršavanje ugovorenih obveza pravovremeno, kvalitetno i u skladu s odredbama Ugovora, Okvirnog sporazuma, odredbama Dokumentacije o nabavi ili ponudi Odabranog ponuditelja. U slučaju da je jamstvo naplaćeno,  a Ugovor nije raskinut, Isporučitelj je obvezan dostaviti novo jamstvo za uredno ispunjenje ugovora, sukladno naplaćenom. 
Ako jamstvo ne bude naplaćeno, Korisnik/ zdravstvena ustanova vraća ga Isporučitelju odmah nakon isteka Ugovora. 

6.	PODACI O PONUDI

6.1. Sadržaj ponude i način izrade
Ponuda se zajedno s pripadajućom dokumentacijom izrađuje na hrvatskom jeziku i latiničnom pismu. Sva ostala dokumentacija koja se prilaže uz ponudu mora biti na hrvatskom jeziku. Iznimno, dio popratne dokumentacije (katalozi ili sl.) može biti i na nekom drugom jeziku, ali se u tom slučaju obavezno prilaže i prijevod ovlaštenog sudskog tumača za jezik s kojeg je prijevod izvršen.
Pri izradi ponude ponuditelj se mora pridržavati zahtjeva i uvjeta iz Dokumentacije o nabavi i svih njenih priloga te ne smije ni na koji način mijenjati i nadopunjavati tekst Dokumentacije o nabavi.
Ponuda se izrađuje na način da čini cjelinu. Ako zbog opsega ili drugih objektivnih okolnosti ponuda ne može biti izrađena na način da čini cjelinu, onda se izrađuje u dva ili više dijelova. 
Sukladno uvjetima i zahtjevima iz ove Dokumentacije, u roku za dostavu ponuda, Ponuditelj je obvezan prikupiti sve tražene dokumente za predmet nabave za koji predaje ponudu (dokumenti kojima se utvrđuje da ne postoje osnove za isključenje gospodarskog subjekata, dokumenti u svrhu dokaza uvjeta sposobnosti, tehničke specifikacije, troškovnik, te ostali traženi dokumenti i prilozi), te ih pohraniti u elektroničkom obliku, u elektroničkom izvorniku ili kao skenirane preslike. 

Ponuda mora sadržavati najmanje:
•	Uvez ponude sukladno obrascu Elektroničkog oglasnika javne nabave Republike Hrvatske sa sadržajem ponude, s popisom svih sastavnih dijelova ponude i/ili priloga ponudi 
•	Popunjen i potpisan Ponudbeni list (unutar aplikacije iz Elektroničkog oglasnika javne nabave)
•	Popunjeni prijedlog Okvirnog sporazuma o javnoj nabavi iz ove Dokumentacije o nabavi
•	Popunjen troškovnik za grupu predmeta nabave koju ponuditelj nudi
•	Jamstvo za ozbiljnost ponude (uloženo u plastičnu foliju) ili dokaz o uplati novčanog pologa, 
•	Popunjeni ESPD obrazac 
•	Ostalo traženo u ovoj Dokumentaciji o nabavi 

Procesom predaje ponude smatra se prilaganje (upload/učitavanje) svih dokumenata ponude, popunjenih obrazaca i troškovnika. Sve priložene dokumente Elektronički oglasnik javne nabave uvezuje u cjelovitu ponudu, pod nazivom “Uvez ponude“. 
Uvez ponude stoga sadrži podatke o Naručitelju, ponuditelju ili zajednici ponuditelja, po potrebi podizvoditeljima, ponudi te u Elektroničkom oglasniku javne nabave generirani Ponudbeni list i ostale priloge ponudi (npr. obrasci, troškovnici i sl.). 
Uvez ponude obvezno je digitalno potpisati upotrebom naprednog elektroničkog potpisa. Priložena ponuda se nakon prilaganja automatski kriptira, te do podataka iz predane elektroničke ponude nije moguće doći prije isteka roka za dostavu ponuda, odnosno javnog otvaranja ponuda.

6.2. Obvezna elektronička dostava ponude
Sukladno članku 68. stavku 2. ZJN 2016 elektronička dostava ponuda je obvezna. Naručitelj otklanja svaku odgovornost vezanu uz mogući neispravan rad Elektroničkog oglasnika javne nabave Republike Hrvatske, zastoj u radu Elektroničkog oglasnika ili nemogućnost zainteresiranoga gospodarskog subjekta da ponudu u elektroničkom obliku dostavi u danome roku putem EOJN RH.
Ponuditelj ne smije dostaviti ponudu u papirnatom obliku, osim jamstva za ozbiljnost ponude.
Elektronička dostava ponuda provodi se putem EOJN RH, vezujući se na elektroničku objavu poziva na nadmetanje te na elektronički pristup dokumentaciji o nabavi.
Detaljne upute načina elektroničke dostave ponuda, upotrebe naprednog elektroničkog potpisa te informacije u vezi sa specifikacijama koje su potrebne za elektroničku dostavu ponuda, uključujući kriptografsku zaštitu, dostupne su na stranicama Elektroničkog oglasnika javne nabave, na adresi: https://eojn.nn.hr/Oglasnik/.

Neovisno o tome je li ponuda potpisana ili nije, temeljem članka 280. stavak 10. ZJN smatra se da ponuda dostavljena elektroničkim sredstvima komunikacije putem EOJN RH obvezuje ponuditelja u roku valjanosti ponude te javni  naručitelj ne smije odbiti samo zbog toga razloga.

Ako se elektronički dostavljena ponuda sastoji od više dijelova, ponuditelj osigurava sigurno povezivanje svih dijelova ponude uz primjenu naprednog elektroničkog potpisa. S tim u vezi, troškovnik koji je priložen uz dokumentaciju za nadmetanje ponuditelj ne mora dodatno ovjeravati elektroničkim potpisom.

Prilikom elektroničke dostave ponuda, sva komunikacija, razmjena i pohrana informacija između ponuditelja i Naručitelja obavlja se na način da se očuva integritet podataka i tajnost ponuda. Ovlaštene osobe Naručitelja imat će uvid u sadržaj ponuda tek po isteku roka za njihovu dostavu.
U slučaju da Naručitelj zaustavi postupak javne nabave povodom izjavljene žalbe na dokumentaciju ili poništi postupak javne nabave prije isteka roka za dostavu ponuda, za sve ponude koje su u međuvremenu dostavljene elektronički, EOJN RH  trajno će onemogućiti pristup tim ponudama čime će se osigurati da nitko nema uvid u sadržaj dostavljenih ponuda. U slučaju da se postupak nastavi, ponuditelji će morati ponovno dostaviti svoje ponude.
Trenutak zaprimanja elektronički dostavljene ponude dokumentira se potvrdom o zaprimanju elektroničke ponude te se, bez odgode, ponuditelju dostavlja potvrda o zaprimanju elektroničke ponude s podacima o datumu i vremenu zaprimanja te rednom broju ponude prema redoslijedu zaprimanja elektronički dostavljenih ponuda.
Detaljne upute vezano za elektroničku dostavu ponuda dostupne su na stranicama Elektroničkog oglasnika javne nabave, na adresi https://eojn.nn.hr/Oglasnik/.

6.3. Dostava dijela/dijelova ponude u zatvorenoj omotnici 
Traženo bankovno jamstvo za ozbiljnost ponude koje u ovom trenutku nije moguće slati i primati kao elektronički dokument, zainteresirani gospodarski subjekt u roku za dostavu ponuda, dostavlja naručitelju u zatvorenoj poštanskoj omotnici na kojoj mora biti naznačeno: naziv predmeta nabave i evidencijski broj postupka, s istaknutom napomenom „DIO/DIJELOVI PONUDE KOJI SE DOSTAVLJA/JU ODVOJENO“ preporučenom poštanskom pošiljkom na adresu Naručitelja - MINISTARSTVO ZDRAVSTVA, ZAGREB, KSAVER 200A, na kojoj mora biti naznačeno:
- na prednjoj strani omotnice:
Ministarstvo zdravstva
Ksaver 200a, 10 000 Zagreb
Zajednička nabava lijekova na listama HZZO-a koji imaju generičke paralele za zdravstvene ustanove u Republici Hrvatskoj s namjerom sklapanja Okvirnog sporazuma s više gospodarskih subjekata za jednogodišnje razdoblje za __________ Grupu/Grupe predmeta nabave, (Tender I. - 44 Grupe predmeta nabave), Evidencijski broj nabave EVRO: 23/2017/E-VV 
„Dio/dijelovi ponude koji se dostavljaju odvojeno“ 
››NE OTVARAJ‹‹
- na poleđini ili u gornjem lijevom kutu omotnice:
Naziv, adresa i OIB ponuditelja/zajednice ponuditelja/članova zajednice ponuditelja 

U slučaju dostave dijela/dijelova ponude odvojeno u papirnatom obliku, kao vrijeme dostave ponude uzima se vrijeme zaprimanja ponude putem EOJN (elektroničke ponude).
Ponuditelj sam snosi rizik eventualnog gubitka, odnosno nedostavljanja odvojenog dijela/dijelova ponude u papirnatom obliku.

6.4. Izmjena, dopuna i odustajanje od ponude
U roku za dostavu ponude ponuditelj može izmijeniti svoju ponudu ili od nje odustati. Ako ponuditelj tijekom roka za dostavu ponuda mijenja ponudu, smatra se da je ponuda dostavljena u trenutku dostave posljednje izmjene ponude. 
Prilikom izmjene ili dopune ponude automatski se poništava prethodno predana ponuda što znači da se učitavanjem („uploadanjem“) nove izmijenjene ili dopunjene ponude predaje nova ponuda koja sadrži izmijenjene ili dopunjene podatke. Učitavanjem i spremanjem novog uveza ponude u EOJN RH, Naručitelju se šalje nova izmijenjena/dopunjena ponuda.
Ovaj korak zahtjeva ponovno učitavanje/upisivanje financijskih značajki ponude (troškovnika i/ili ponudbenog lista u slučaju nestandardiziranog troškovnika) u sustavu elektroničkog oglasnika. U slučaju da je predan stari uvez ponude, ponuda neće biti sigurno uvezana i smatrat će se nepravilnom (ponuda koja nije izrađena u skladu s dokumentacijom o nabavi).
Odustajanje od ponude ponuditelj vrši na isti način kao i predaju ponude, u EOJN RH-u, odabirom na mogućnost „Odustajanje“.
Nakon isteka roka za dostavu ponuda, ponuda se ne smije mijenjati.

6.5. Trošak ponude i preuzimanje dokumentacije o nabavi 
Trošak pripreme i podnošenja ponude u cijelosti snosi ponuditelj.
Dokumentacija o nabavi može se besplatno preuzeti u elektroničkom obliku na internetskoj stranici Elektroničkog oglasnika javne nabave Republike Hrvatske (dalje: Elektronički oglasnik): https://eojn.nn.hr/Oglasnik/#izbornik=popis-objava.

6.6. Dodatne informacije i objašnjenja Dokumentacije o nabavi 
U roku za dostavu ponuda gospodarski subjekti mogu zahtijevati objašnjenja i izmjene vezane uz dokumentaciju o nabavi, a naručitelj je dužan odgovor staviti na raspolaganje na istim internetskim stranicama na kojima je dostupna i osnovna dokumentacija bez navođenja podataka o podnositelju zahtjeva, pod uvjetom da je zahtjev dostavljen pravodobno.
Gospodarski subjekti pitanja, odnosno zahtjeve za pojašnjenjem dokumentacije o nabavi, mogu postavljati isključivo putem sustava EOJN, modul „Pitanja“.
Odgovore na upite, odnosno odgovore na zahtjeve za objašnjenjem ili izmjenom dokumentacije o nabavi, naručitelji mogu objaviti prilaganjem dokumenata u sustav EOJN-a, te se informiranje odvija putem registrirane e-pošte u sustavu EOJN-a.
Svako preuzimanje dokumenata evidentira se u sustavu i može se ustanoviti je li određeni dostavljeni dokument preuzeo naručitelj, odnosno gospodarski subjekt.

6.7. Dopustivost varijante ponuda
Varijante ponuda nisu dopuštene.

6.8. Cijena ponude 
Ponuditelj mora iskazati cijenu bez poreza na dodanu vrijednost i cijenu s porezom na dodanu vrijednost za ponuđenu Grupu/e predmeta nabave, izraženu u kunama u apsolutnom iznosu na dvije decimale. 
Cijena ponude piše se brojkama sukladno Ponudbenom listu. U cijenu ponude bez poreza na dodanu vrijednost moraju biti uračunati svi troškovi i popusti FCO mjesto isporuke. Porez mora biti iskazan zasebno. Cijena ponude izražava se u kunama. 
Sastavni dio cijene lijeka na veliko je vrijednost veleprodajne marže i drugih zavisnih troškova najviše do 8,5%, koja se izračunava tako da se proizvođačka cijena lijeka uveća za vrijednost carine te se tako dobivena vrijednost uveća za vrijednost veleprodajne marže i drugih zavisnih troškova.
Ako ponuditelj nije u sustavu poreza na dodanu vrijednost ili je predmet nabave oslobođen poreza na dodanu vrijednost, na mjesto predviđeno za upis cijene ponude s porezom na dodanu vrijednost, upisuje se isti iznos kao što je upisan na mjestu predviđenom za upis ponude bez poreza na dodanu vrijednost, a mjesto predviđeno za upis iznosa poreza na dodanu vrijednost ostavlja se prazno.
Cijena lijekova, koji se nalaze na Listama lijekova Hrvatskog zavoda za zdravstveno osiguranje,  definirana je kao promjenjiva, sukladno zakonskim odredbama o formiranju cijene lijekova (Pravilnik o mjerilima za određivanje cijena lijekova na veliko i o načinu izvješćivanja o cijenama na veliko Narodne novine, broj: 155/09., 22/10., 12/14., 69/14.,  22/15. i 84/15.,  svim izmjenama i dopunama odluka o utvrđivanju Osnovne i Dopunske  liste lijekova HZZO-a, svim izmjenama i dopunama odluka o utvrđivanju Popisa posebno skupih lijekova utvrđenih Odlukom o utvrđivanju Osnovne liste lijekova HZZO-a i ostalih propisa).    
Cijene lijekova usklađuju se sukladno objavljenim izmjenama cijena lijekova  i to na način da ako su cijene lijekova, koji su predmet ovog postupka, na Listama lijekova HZZO-a niže od ugovorenih jediničnih cijena, primjenjivati će se cijene utvrđene na Listama lijekova HZZO-a.
Isporučitelj je  obvezan pisanim putem obavijestiti Naručitelja za koje stavke i iz koje Grupe predmeta nabave  i za koji lijek je došlo do promjene cijene na Listi lijekova HZZO-a.
Ukoliko se lijek istog generičkog naziva nalazi na Listi lijekova HZZO-a, Ponuditelj može ponuditi samo lijek sa Liste lijekova HZZO-a.
Ukoliko se cijena na Listi lijekova poveća, Isporučitelj ne može mijenjati ugovorenu cijenu za vrijeme trajanja ugovora.

6.9. Kriterij za odabir ponude
Kriterij za odabir ponude je ekonomski najpovoljnija ponuda na temelju članka 283. Zakona o javnoj nabavi koja se utvrđuje skladno članku 284. stavku 2.  točki 3. Zakona o javnoj nabavi.
Način izračuna:
a) CIJENA
Prihvatljiva ponuda s najnižom cijenom dobiva 90 bodova, a svaka druga razmjerno manji broj bodova prema sljedećoj formuli:

Broj bodova=  cijena najpovoljnije ponude x 90
                                ponuđena cijena

Maksimalni broj bodova koji ponuditelj može dobiti po ovom kriteriju je 90 (devedeset) bodova. Ponuditelj koji dostavi ponudu s najnižom cijenom, a pod uvjetom da zadovoljava sve ostale uvjete u Dokumentaciji o nabavi dobit će maksimalni broj bodova. 

b)	OSTALI DODATNI KRITERIJ- ROK ISPORUKE LIJEKA
Maksimalni rok isporuke predmeta nabave je 72 sata od zaprimanja narudžbe.
Ponuda u kojoj je iskazan rok isporuke do 48 sati dobiva maksimalni broj bodova. 

Bodovi za ponuđeni kraći rok isporuke dodjeljivat će se na sljedeći način:

- od  0 do  48 sati  - 10 bodova
- od 49 do 71 sata -  5  bodova	

Maksimalan broj bodova koji ponuditelj može ostvariti na temelju ovog kriterija je 10 (deset) bodova.

Ponuditelj mora priložiti Izjavu o nuđenom roku isporuke za svaku Grupu predmeta nabave u svrhu evaluacije necjenovnog kriterija za odabir ponude, sukladno točki 6.9. Kriterij odabira, a koja se nalazi u II. Dijelu pod točkom 1.3. Obrazac izjave o nuđenom roku isporuke u svrhu evaluacije dodatnog kriterija za odabir ponude, sukladno točki 6.9. Kriterij odabira.
   	
Ekonomski najpovoljnija ponuda je ponuda s najvećim brojem bodova dobivenih zbrajanjem bodova po osnovnom i dodatnom kriteriju.

Ukupan broj bodova za svaku ponudu računat će se kao zbroj bodova dodijeljenih ponudi prema svakom od kriterija (a) CIJENA+ (b) OSTALI KRITERIJI), a ne može biti veći od 100.

Naručitelj će nakon što izvrši bodovanje valjanih ponuda iste rangirati prema broju bodova od one koja je ostvarila najveći broj bodova pa nadalje, te će sukladno kriteriju ekonomski najpovoljnije ponude odabrati onu ponudu koja ostvari najveći broj bodova. Ako su dvije ili više valjanih ponuda jednako rangirane prema kriteriju za odabir ponude, temeljem članka 302. stavak 3. Zakona o javnoj nabavi, naručitelj će odabrati ponudu koja je zaprimljena ranije.

6.10. Rok valjanosti ponude 
Rok valjanosti ponude mora biti naveden u ponudi, a Ponuda mora važiti do …………………. godine.  Naručitelj može pisanim putem zatražiti produženje roka valjanosti ponude.

6.11. Rok, način i uvjeti plaćanja
Rok, način i uvjeti plaćanja određeni su u Okvirnom sporazumu i u ugovoru/narudžbenici koji se sklapa na temelju Okvirnog sporazuma, koji je sastavni dio ove Dokumentacije o nabavi. 
Nema avansnog plaćanja. 

6.12. Jezik i pismo ponude
Ponuda se izrađuje na hrvatskom jeziku i latiničnom pismu na način kako je opisano pod točkom 6.1. ove Dokumentacije o nabavi.

6.13. Prijedlog Okvirnog sporazuma 
Prijedlog Okvirnog sporazuma potrebno je popuniti i priložiti u znak slaganja sa odredbama istoga. Isti nije potrebno ovjeravati potpisom. 
Prijedlog Okvirnog sporazuma nalazi se u Dijelu II. Dokumentacije o nabavi i predstavlja prijedlog općih uvjeta budućeg Okvirnog sporazuma koji će biti sklopljeni s odabranim ponuditeljima. 
Namjera je sklopiti Okvirni sporazum za svaku grupu predmeta nabave s najmanje četiri gospodarska subjekta, s tim da se na temelju članka 152. Okvirni sporazum može sklopiti i  s manjim brojem gospodarskih subjekta odnosno s jednim gospodarskim subjektom.
Ukoliko je Okvirni sporazum sklopljen s jednim gospodarskim subjektom/Isporučiteljom sukladno članku 152. ZJN 2016 Korisnik/zdravstvena  ugovor o javnoj nabavi/narudžbenice dodijelit će prema uvjetima utvrđenima u Okvirnom sporazumu, sukladno članku 153. stavku 4. točki 1., a Sporazumna strana/Isporučitelj će u pravilu svakih šest mjeseci biti pozvana  na dostavu ponude za sklapanje ugovora.

6.14. Sklapanje ugovora o nabavi temeljem Okvirnog sporazuma
Sukladno članku 153. stavku 4. točki 3. ZJN 2016 Ugovori o javnoj nabavi/narudžbenice dodijelit će se prema uvjetima utvrđenima u Okvirnom sporazumu sa više gospodarskih subjekata/Isporučitelja, temeljem članka 153. stavka 4. točke 3. ZJN 2016, i to na način da Korisnik/zdravstvena ustanova provodi ponovno nadmetanje između gospodarskih subjekata stranaka Okvirnog sporazuma, u pravilu svakih šest mjeseci i sklapa ugovore. 
Naručitelj/korisnik će za svaki ugovor koji dodjeljuje temeljem Okvirnog sporazuma pozvati pisanim putem sve gospodarske subjekte obuhvaćene Okvirnim sporazumom, a sukladno članku 153. stavak 6. točka 1. Zakona o javnoj nabavi (NN 120/16). Rok za dostavu ponuda u postupku ponovljenog nadmetanja neće biti kraći od 5 dana. Naručitelj i ponuditelj koji je dostavio najpovoljniju ponudu na temelju kriterija za odabir ponude, koji je određen kao 100% cijena, sukladno članku 284. stavak 5. sklopit će ugovor na određeno vremensko razdoblje.
Pri sklapanju ugovora/narudžbenica koji se temelje na okvirnom sporazumu stranke ne smiju mijenjati bitne uvjete Okvirnog sporazuma.
Ugovor o javnoj nabavi na temelju Okvirnog sporazuma sklapa se za razdoblje do šest mjeseci, odnosno na kraće razdoblje prema zahtjevu Korisnika/naručitelja. 
Naručitelj će za svaki ugovor koji dodjeljuje temeljem Okvirnog sporazuma pozvati pisanim putem sve gospodarske subjekte obuhvaćene Okvirnim sporazumom. 
Ukoliko je Okvirni sporazum sklopljen s jednim gospodarskim subjektom/Isporučiteljom sukladno članku 152. ZJN 2016 Korisnik/zdravstvena  ugovor o javnoj nabavi/narudžbenice dodijelit će prema uvjetima utvrđenima u Okvirnom sporazumu, sukladno članku 153. stavku 4. točki 1., a Sporazumna strana/Isporučitelj će u pravilu svakih šest mjeseci biti pozvana  na dostavu ponude za sklapanje ugovora.

6.14.1. Odluka o odabiru ili poništenju 
Članovi Stručnog povjerenstva sukladno u Dokumentaciji o nabavi propisanom roku sastavljaju Zapisnik o pregledu i ocjeni ponuda i predlažu ministru donošenje odgovarajuće odluke (odluke o odabiru ili odluke o poništenju s obrazloženjem), sukladno članku 290. ZJN 2016 i člancima 19. i 24. Pravilnika o dokumentaciji o nabavi te ponudi u postupcima javne nabave („Narodne novine“ broj 65/17).
Nakon dostave/objave odluke o odabiru ili odluke o poništenju članovi Stručnog povjerenstava sudjeluju u žalbenom postupku sukladno člancima od 416. do 419. ZJN 2016.
Nakon izvršnosti Odluke o odabiru iz članka 302. ZJN 2016 i sklapanja Okvirnog sporazuma iz ove Odluke obavlja se objava Obavijesti o sklopljenom Okvirnom sporazumu u roku od 30 dana od dana sklapanja Okvirnog sporazuma, slijedom članka 248. stavka 1. ZJN 2016., a  objava obavijesti o sklapanju ugovora o javnoj nabavi koji su sklopljeni na temelju Okvirnog sporazuma se na temelju  članka  248. stavka 2. ZJN 2016,  obavlja  u roku od 30 dana od dana završetka svakog tromjesečja.
Nakon izvršnosti Odluke o poništenju iz članka 303. ZJN 2016 obavlja se objava Obavijesti iz članka 248. stavka 6. ZJN 2016 u roku od 30 dana od dana izvršnosti odluke o poništenju.

6.15. Rok donošenja odluke o odabiru ili poništenju 
90 dana od dana isteka roka za dostavu ponuda.
6.16. Rok za dostavu ponuda, te datum, vrijeme i mjesto otvaranja ponuda 
Rok za dostavu ponuda je datum ______________ 2017. godine do 09,00 sati.
Javno otvaranje ponuda održat će se na dan ___________________ 2017. godine u 09,00 sati u Ministarstvu zdravstva, Zagreb, Ksaver 200a.
Javnom otvaranju ponuda smiju prisustvovati ovlašteni predstavnici ponuditelja i druge osobe.
Pravo aktivnog sudjelovanja na javnom otvaranju ponuda imaju samo članovi Stručnog povjerenstva za javnu nabavu i ovlašteni predstavnici ponuditelja.
Ovlašteni predstavnici ponuditelja moraju svoje pisano ovlaštenje (Obrazac 1.1. iz dijela II. Dokumentacije) predati članovima Stručnog povjerenstva za javnu nabavu neposredno prije javnog otvaranja ponuda.

6.17. Pouka o pravnom lijeku 
Rok za izjavljivanje žalbe je 10 (deset) dana od dana nastanka događaja navedenih u članku 406. stavku 1. Zakona o javnoj nabavi. 
Žalbu ponuditelj izjavljuje u pisanom obliku u skladu s odredbama članka 405. Zakona o javnoj nabavi.
Žalitelj je obvezan primjerak žalbe dostaviti Naručitelju u roku za žalbu. 

6.18. Uvjeti i zahtjevi koji moraju biti ispunjeni sukladno posebnim propisima ili stručnim  pravilima:

6.18.1.
Ponuditelj mora dokazati da posjeduje dozvolu za promet na veliko lijekovima koju je izdala Agencija za lijekove i medicinske proizvode za fizičke i pravne osobe sa sjedištem u Republici Hrvatskoj, odnosno da ponuditelj ima dozvolu za promet na veliko lijekovima i ispunjava uvjete za obavljanje djelatnosti prometa na veliko lijekovima u zemlji sjedišta, te da su početak obavljanja djelatnosti na području Republike Hrvatske prijavile Agenciji za lijekove i medicinske proizvode, ukoliko je ponuditelj fizička ili pravna osoba sa sjedištem izvan Republike Hrvatske, a u državi članici Europske Unije, sve sukladno članku 115. Zakona o lijekovima („Narodne novine“ broj 76/13 i 90/14).

Kao preliminarni dokaz iz ove točke gospodarski subjekt u ponudi dostavlja: 
ispunjeni obrazac Europske jedinstvene dokumentacije o nabavi (dalje: ESPD) Dio II. Podaci o gospodarskom subjektu, Odjeljak A: Podaci o gospodarskom subjektu (u dijelu kako slijedi: „Ako je primjenjivo, je li gospodarski subjekt upisan u službeni popis odobrenih gospodarskih subjekata ili ima jednakovrijednu potvrdu (npr. u skladu s nacionalnim (pret)kvalifikacijskim sustavom)?“

Naručitelj će prije donošenja odluke od ponuditelja koji je podnio najpovoljniju ponudu zatražiti da u primjerenom roku, ne kraćem od 5 (pet) dana dostavi Dozvolu za promet na veliko lijekovima sukladno Zakonu o lijekovima („Narodne novine“ broj 76/13 i 90/14) ili dozvolu za promet na veliko lijekovima i ispunjavanje uvjeta za obavljanje djelatnosti prometa na veliko lijekovima u zemlji sjedišta, odnosno dokaz o izvješćivanju Agencije za lijekove i medicinske proizvode o početku obavljanja djelatnosti prometa na veliko lijekovima na području Republike Hrvatske, te su početak obavljanja djelatnosti na području Republike Hrvatske prijavile Agenciji za lijekove i medicinske proizvode, ukoliko je ponuditelj fizička ili pravna osoba sa sjedištem izvan Republike Hrvatske, a u državi članici Europske Unije, sve sukladno članku 115. Zakona o lijekovima („Narodne novine“ broj 76/13 i 90/14).

Gospodarski subjekt mora traženim dokumentima dokazati da ispunjava uvjete sukladno posebnim propisima ili stručnim pravilima za obavljanje djelatnosti povezane s predmetom nabave.

6.18.2.
Ponuditelj mora dokazati da su svi lijekovi koje je ponudio odobreni od strane Agencije za lijekove i medicinske proizvode u Republici Hrvatskoj.

Kao preliminarni dokaz iz ove točke gospodarski subjekt u ponudi dostavlja: 
ispunjeni obrazac Europske jedinstvene dokumentacije o nabavi (dalje: ESPD) Dio II. Podaci o gospodarskom subjektu, Odjeljak A: Podaci o gospodarskom subjektu (u dijelu kako slijedi: „Ako je primjenjivo, je li gospodarski subjekt upisan u službeni popis odobrenih gospodarskih subjekata ili ima jednakovrijednu potvrdu (npr. u skladu s nacionalnim (pret)kvalifikacijskim sustavom)?“

Naručitelj će prije donošenja odluke od ponuditelja koji je podnio najpovoljniju ponudu zatražiti da, u primjerenom roku ne kraćem od 5 (pet) dana, dostavi dokaz da je nositelj odobrenja za stavljanje lijeka u promet za svaki lijek koji nudi i to: 
a)	Izjavu da su svi lijekovi koje je ponudio odobreni od strane Agencije za lijekove i medicinske proizvode u Republici Hrvatskoj. Izjava mora biti potpisana od ovlaštene osobe ponuditelja.

Dio II.

1. OBRASCI
1.1. Obrazac ovlasti za zastupanje i sudjelovanje ponuditelja u postupku javnog otvaranja ponuda

(Memorandum Ponuditelja)               
                                                                    		REPUBLIKA  HRVATSKA
                                                                     		MINISTARSTVO ZDRAVSTVA
                                                                     		ZAGREB, KSAVER 200A 

PREDMET: Ovlast za zastupanje i sudjelovanje u postupku javnog otvaranja ponuda

Ovime ovlašćujemo svog predstavnika (ime i prezime)_____________________________________ 

iz _____________________________  na radnom mjestu __________________________________, 

da nas zastupa i sudjeluje u postupku javnog otvaranja ponuda u otvorenom postupku javne nabave  Lijekova na listama HZZO-a koji imaju generičke paralele za zdravstvene ustanove u Republici Hrvatskoj s namjerom sklapanja Okvirnog sporazuma s više gospodarskih subjekata za jednogodišnje razdoblje, Tender I.  - 44 grupe predmeta nabave, Evidencijski broj javne nabave: EVRO: 23/2017/E-VV.

                                                         		
Potpis Ponuditelja/ potpisi Zajednice ponuditelja:
							
                                                                                                   ________________________________                               

NAPOMENA: 

Ovaj Obrazac predaje se članovima Stručnog povjerenstva za javnu nabavu prije početka javnog otvaranja ponuda 

1.2. Obrazac jamstva za ozbiljnost ponude

NALOGODAVAC: ___________________________________________________________
(naziv Nalogodavca)
		        
__________________________________________________________________________
(adresa Nalogodavca)

KORISNIK JAMSTVA: Ministarstvo zdravstva Republika Hrvatska, Zagreb, Ksaver 200 a

Temeljem Odluke Banke broj __________________________ od______________________  godine 

______________________________________________  daje neopozivo i neprenosivo
(naziv Banke)

JAMSTVO broj ___________ za ponudu

da će umjesto Nalogodavca platiti korisniku jamstva na njegov prvi poziv, bezuvjetno i bez prigovora 

iznos od _____________________kn

(slovima: ____________________________________)

u skladu s uvjetima objavljene Obavijesti o nadmetanju u otvorenom postupku javne nabave broj: 

_________________________ za nabavu lijekova na listama HZZO-a koji imaju generičke paralele za zdravstvene ustanove u Republici Hrvatskoj s namjerom sklapanja Okvirnog sporazuma s više gospodarskih subjekata za jednogodišnje razdoblje, Tender I. - za 44 Grupe predmeta nabave, za Grupu/e ___________ predmeta nabave.

Jamstvo važi do isteka važenja ponude Nalogodavca, odnosno do ____________ 2018. godine.

Jamstvo je sačinjeno u izvorniku koji se uručuje Korisniku jamstva i kopijama koje ostaju Banci za njezine potrebe.

Za sporove po ovom jamstvu stvarno je nadležan Zakonom utvrđen sud prema sjedištu Banke.

U _______________, dana  _________________

Napomena:
Iznos bankovnog jamstva treba biti izražen u kunama, a u slučaju da glasi na stranu valutu prilikom preračunavanja primijeniti će se srednji tečaj Hrvatske narodne banke na dan otvaranja ponuda.

1.3. Obrazac izjave o nuđenom roku isporuke u svrhu evaluacije dodatnog kriterija za odabir ponude, sukladno točki 6.9. Kriterij odabira

(Memorandum Ponuditelja)            
   
                                                                    		REPUBLIKA  HRVATSKA
                                                                     		MINISTARSTVO ZDRAVSTVA
                                                                     		ZAGREB, KSAVER 200A 

PREDMET: Izjava o ponuđenom roku isporuke predmeta nabave u postupku nabave lijekova na listama HZZO-a koji imaju generičke paralele - Tender___, Grupa/e_____

PONUDITELJ: 

NAZIV:____________________________

ADRESA:__________________________

TENDER broj: ______________________ (upisati broj tendera)

GRUPA PREDMETA NABAVE: ___________________________(upisati broj grupe za koju se nudi)

Ovime potvrđujemo da nuđeni rok isporuke robe koja je predmet nabave iznosi 

_____________________________________ (ponuditelj upisuje nuđeni rok isporuke)

Evidencijski broj javne nabave: EVRO: ___/2017/E-VV.

                                                         		
                                                                                  Potpis Ponuditelja/ potpisi Zajednice ponuditelja:
							
                                                                                                                                         ________________________________                               

2.  PRIJEDLOG OKVIRNOG SPORAZUMA 
Na temelju provedenog Otvorenog postupka javne iz članka 85. stavka 1. točka 1., a sukladno člancima 86. i 88. ZJN 2016 sa sklapanjem Okvirnog sporazuma sa više gospodarskih subjekata za jednogodišnje razdoblje, sukladno članku 312. i članku 146., 147.,  148., 149., 150.,  151., 152., 153. stavka 4. točke 1. i točke 3. Zakona o javnoj nabavi („NN„ broj 120/16)

REPUBLIKA HRVATSKA, MINISTARSTVO ZDRAVSTVA, Zagreb, Ksaver 200a, MBS:2830396, OIB:88362248492 koje zastupa ministar prof. dr. sc. Milan Kujundžić, dr. med. (u daljnjem tekstu: Naručitelj)

i odabrani Ponuditelji/Isporučitelji:
1.…………………………. (MBS: ………OIB:………………..,) iz …………………., koje zastupa …………………, zastupa društvo ……………………… 
2.…………………………. (MBS: ………OIB:………………..,) iz …………………., koje zastupa …………………, zastupa društvo ………………………  
3.…………………………. (MBS: ………OIB:………………..,) iz …………………., koje zastupa 4.…………………………. (MBS: ………OIB:………………..,) iz …………………., koje zastupa …………………, zastupa društvo ……………………… (u daljnjem tekstu: odabrani ponuditelji kao najbolje ocijenjene ponude sukladno objavljenom kriteriju za donošenje odluke o odabiru te prema uvjetima i zahtjevima iz Dokumentacije o nabavi)
Sklapaju

OKVIRNI SPORAZUM
ZA NABAVU LIJEKOVA NA LISTAMA HZZO-A KOJI IMAJU GENERIČKE PARALELE ZA ZDRAVSTVENE USTANOVE U REPUBLICI HRVATSKOJ 
TENDER I.  -  44 GRUPE PREDMETA NABAVE
………………………..Grupa

I. UVOD

Članak 1.
Na temelju provedenog otvorenog postupka javne nabave s namjerom sklapanja Okvirnog sporazuma s više gospodarskih subjekata za razdoblje od 1 (jedne) godine na temelju članka 146. stavka 1. i u svezi sa člankom 153. stavkom 4. točke 1. i točke 3. ZJN 2016, Evidencijski broj nabave EVRO: 23/2017/E-VV sklapa se ovaj Okvirni sporazum s više gospodarskih subjekata na razdoblje od 1 (jedne) godine od dana sklapanja. Odluka o odabiru ponuda, Klasa: ………….…., Urbroj: …………….…. od …………..…. 2017. godine postala je izvršna na dan ……………... 2017. godine, Obavijest o nadmetanju broj: ………………. objavljena je u Elektroničkom oglasniku javne nabave Republike Hrvatske na dan …………………., a na dan ……………2017. godine u Službenom listu Europske unije, broj objave: …………….  

II. PREDMET I TRAJANJE OKVIRNOG SPORAZUMA

Članak 2.
Predmet ovog Okvirnog sporazuma je utvrđivanje uvjeta za sklapanje pojedinačnih Ugovora/narudžbenica o javnoj nabavi lijekova na listama HZZO-a koji imaju generičke paralele za Korisnike/zdravstvene ustanove u Republici Hrvatskoj, Grupa__________  za razdoblje od jedne godine od dana sklapanja Okvirnog sporazuma između odabranih Isporučitelja i Korisnika/zdravstvenih ustanova, prema odabranim ponudama, specifikacijama/troškovnicima, koji se nalaze u privitku i čine sastavni dio ovog Sporazuma, a sve u skladu s uvjetima i na način određen ovim Okvirnim sporazumom.

Ovaj Okvirni sporazum sklapa se na razdoblje od jedne godine od dana sklapanja i tijekom navedenog razdoblja predviđa se sklapanje dva ugovora o javnoj nabavi/narudžbenica, u pravilu za vrijeme od šest mjeseci tijekom vremena na koje je sklopljen ovaj Okvirni sporazum. Ugovor se sklapa prije isteka roka na koji je sklopljen ovaj Okvirni sporazum. Ugovor se sklapa na način i pod uvjetima određenim u članku 3. ovog  Okvirnog sporazuma. Okvirni sporazum prestaje istekom roka ili izvršenjem. 
Okvirni sporazum je izvršen u trenutku kada ukupna plaćanja bez PDV-a, na temelju svih ugovora sklopljenih temeljem ovog Okvirnog sporazuma dosegnu iznos procijenjene vrijednosti odnosno sukladno članku 4. stavku  4. i 5.  Pravilnika o dokumentaciji o nabavi te ponudi u postupcima javne nabave („NN“ broj 65/2017), objedinjeni iznos odnosi se na sva moguća plaćanja bez PDV-a i on  ne smije prelaziti 20% od procijenjene vrijednosti nabave.
Sastavni dio ovog Okvirnog Sporazuma jesu slijedeći dokumenti:
1.	Ponudbeni list Isporučitelja za ponuđenu Grupu predmeta nabave;
2.	Popis Korisnika/zdravstvenih ustanova koje sklapaju ugovore/narudžbenice na temelju ovog Okvirnog sporazuma; 
3.	Troškovnik sa iskazanim cijenama za ponuđenu Grupu predmeta nabave; 
4.	Tablica ukupnih potreba Korisnika/zdravstvene ustanove za ponuđenu Grupu predmeta nabave.

III. SKLAPANJE UGOVORA NA TEMELJU OKVIRNOG SPORAZUMA

Članak 3.
Korisnik/zdravstvena ustanova provodi ponovno nadmetanje između gospodarskih subjekata/odabranih ponuditelja strana Okvirnog sporazuma/Isporučitelja,  sukladno članku 153. stavka 4. točke 3. Zakona o javnoj nabavi („NN„ broj 120/16), u pravilu svakih šest mjeseci i sklapa ugovore. 
Korisnici/zdravstvene ustanove u svoje ime i za svoj račun, a prema iskazanim potrebama provode ponovno nadmetanje i donose Odluke o odabiru, a temeljem koje će se sklapati pojedinačni ugovor o javnoj nabavi/narudžbenice koja sadrži sve bitne sastojke ugovora.
Korisnici su dužni prije pokretanja postupka ponovnog nadmetanja dužni o namjeri obavijestiti Naručitelja radi dodjele ovlasti za provedbu postupka ponovne provedbe nadmetanja putem EOJN.
U postupku ponovne provedbe nadmetanja kriterij za odabir  je ekonomski najpovoljnija cijena, a sukladno članku 284. Stavku 5. ZJN 2016, koristit će se ponder cijene u iznosu od 100%.
Ugovori/narudžbenice o javnoj nabavi robe sklapaju se u pravilu za razdoblje od šest mjeseci i izvršavaju se tijekom tog razdoblja. Svaki pojedinačni Korisnik/zdravstvena ustanova sklapa ugovor na temelju ovog Okvirnog sporazuma, prema uvjetima određenim u okvirnom sporazumu. 
Pri sklapanju ugovora o javnoj nabavi, ugovorne strane ne smiju mijenjati bitne uvjete ovog Okvirnog sporazuma. 

Korisnik/zdravstvena ustanova ne provodi ponovno nadmetanje ako je Okvirni sporazum sklopljen sa jednim gospodarskim subjektom/odabranim ponuditeljem/Isporučiteljom stranom ovog Okvirnog sporazuma/Izvršitelja, u kojem slučaju Korisnik/zdravstvena sukladno članku 153. stavku 4. točki 1. Zakona o javnoj nabavi („NN„ broj 120/16), u pravilu svakih šest mjeseci  poziva  na dostavu ponude za sklapanje ugovora stranu iz Okvirnog sporazuma.

Korisnik/zdravstvena ustanova će temeljem uvjeta iz ovog Sporazuma uputiti odabranim Isporučiteljima stranama ovog Okvirnog sporazuma poziv u pisanom obliku za dostavu ponuda, u pravilu 2 puta tijekom godine dana, odnosno važenja Okvirnog sporazuma. 

Rok za dostavu ponuda u postupku ponovljenog nadmetanja neće biti kraći od pet dana. 

Korisnik/zdravstvena ustanova i najpovoljniji Isporučitelj, sukladno kriteriju za odabir (100% cijena) u postupku ponovljenog nadmetanja, a sukladno uvjetima utvrđenim u Okvirnom sporazumu i uvjetima iz postupka ponovljenog nadmetanja, sklopiti ugovor/narudžbenicu na određeno vremensko razdoblje.

Korisnik/zdravstvena ustanova je u obvezi do isteka trajanja ovog Sporazuma robu koja je predmet ovog Sporazuma nabavljati od odabranog Isporučitelja pod uvjetima iz Sporazuma, a odabrani Isporučitelj je obvezan s Korisnikom/zdravstvenom ustanovom sklopiti ugovor/narudžbenicu i obavljati isporuku robe sukladno odredbama ovog Okvirnog sporazuma.

Narudžbenica izdana na temelju uvjeta iz ovog Sporazuma smatra se ugovorom ukoliko sadrži sve bitne sastojke ugovora.

Nakon sklapanja ugovora, jedan primjerak zaključenog ugovora Korisnik/zdravstvena ustanova dostavlja Naručitelju.

IV. CIJENA 
Članak 4.

Ukupna vrijednost Okvirnog sporazuma iznosi: ………………..kuna bez PDV-a
slovima (………………………………………………………….)

PDV iznosi: …………………….. kuna
slovima (…………………………………………………………) 
           
Ukupno: …………………………………… ……….. kuna s PDV-om
slovima (………………………………………………………….)

Naručitelj se ne obvezuje na realizaciju količina iz troškovnika u cijelosti. Stvarno nabavljena količina ovisna je o potrebama i raspoloživim financijskim sredstvima korisnika.

U cijenu ponude za Okvirni sporazum uračunati su svi troškovi i popusti.

Članak 5.
Cijena lijekova, koji se nalaze na Listama lijekova Hrvatskog zavoda za zdravstveno osiguranje, definirana je kao promjenjiva, sukladno zakonskim odredbama o formiranju cijene lijekova (Pravilnik o mjerilima za određivanje cijena lijekova na veliko i o načinu izvješćivanja o cijenama na veliko Narodne novine, broj: 155/09., 22/10., 12/14., 69/14.,  22/15. i 84/15., svim izmjenama i dopunama odluka o utvrđivanju Osnovne i Dopunske liste lijekova HZZO-a, svim izmjenama i dopunama odluka o utvrđivanju Popisa posebno skupih lijekova utvrđenih Odlukom o utvrđivanju Osnovne liste lijekova HZZO-a i ostalih propisa).    
Cijena se iskazuje temeljem jediničnih cijena za traženu robu iz Troškovnika iz Ponude za sklapanje Okvirnog sporazuma.
Isporučitelj je obvezan u postupku ponovljenog nadmetanja Korisniku/zdravstvenoj ustanovi ponovno iskazati jedinične cijene i ukupnu cijenu za nuđenu robu koja je predmet nabave, te će ponovno dostaviti one dokaze o sposobnosti iz dokumentacije o nabavi za sklapanje Okvirnog sporazuma, koje zatraži Korisnik/zdravstvena ustanova.

U skladu s Troškovnikom za traženu robu, a u svrhu sklapanja ugovora o javnoj nabavi cijene će biti potrebno iskazati u Ponudi kao jedinične cijene, koje ne smiju biti veće od jediničnih cijene iz ovog Okvirnog sporazuma. Ukoliko se cijena na listi lijekova poveća, Isporučitelj ne može mijenjati ugovorenu cijenu za vrijeme trajanja ugovora.  
Cijene lijekova usklađuju se sukladno objavljenim izmjenama cijena lijekova. U slučaju da se tijekom važenja Ugovora promijeni Lista lijekova HZZO-a na niže cijene od onih koje su iskazane u ponudi i sklopljenom Ugovoru, Korisnik/ zdravstvena ustanova će bez odgode primijeniti nove cijene s Liste HZZO-a, s time da odabrani Isporučitelj može obavijestiti Korisnika/ zdravstvenu ustanovu o sniženju cijena koje mogu biti i niže od cijena na Listi HZZO-a, za što će se s ponuditeljem sklopiti Aneks Ugovoru, te će se primijeniti cijena s Liste HZZO-a, ili cijena koju će Isporučitelj iskazati u obavijesti, a koja neće biti veća od cijene s Liste HZZO-a.

V. MJESTO I ROKOVI ISPORUKE ROBE
Članak 6.

Ponuditelj/Isporučitelj  je obvezan isporučivati traženu robu u roku od ______________sata od  zaprimanja narudžbe.
Mjesto isporuke robe su Korisnici/ zdravstvene ustanove. Isporučitelj je obvezan predmet ugovora isporučivati na adrese Korisnika/zdravstvenih ustanova sukladno popisu koji se nalazi u privitku i čini sastavni dio ovog Okvirnog sporazuma. Točna mjesta isporuke bit će definirana pojedinačnim ugovorom i prilikom izdavanja pojedinačne narudžbenice temeljem ovog Okvirnog sporazuma. 

Isporučitelj se obvezuje da će preuzete obveze za isporuku traženog izvršavati za cijelo vrijeme trajanja ugovora o nabavi koji je  sklopljen na temelju ovog Okvirnog sporazuma.
Robu je potrebno isporučivati sukcesivno tijekom trajanja ugovornih obveza i temeljem pojedinačnih narudžbi Korisnika/zdravstvenih ustanova sukladno njihovim potrebama u ugovorenom roku. Dinamika isporuke odredit će se pojedinačnim ugovorom odnosno narudžbenicom. 

VI. OSTALI UVJETI PROVEDBE OKVIRNOG SPORAZUMA

Članak 7.
Isporučitelj je obvezan robu isporučivati u količini i kvaliteti prema zahtjevima Korisnika/zdravstvenih ustanova, pravilima struke, važećim standardima, normativima, zakonima i tehničkim propisima Republike Hrvatske i Europske unije. Roba mora biti nova, nekorištena, u originalnom pakiranju na način da se može utvrditi proizvođač i naziv te na način koji omogućuje siguran transport.

Uz isporučenu robu, Isporučitelj je obvezan dostaviti svu popratnu dokumentaciju ukoliko je ista predviđena od strane proizvođača.

Odabrani Isporučitelj jamči da je kvaliteta predmetne robe jednaka onoj koju je tražio Naručitelj u postupku javne nabave.

Naručitelj je obvezan kontrolirati izvršenje Okvirnog sporazuma, slijedom čega su Korisnici/zdravstvene ustanove obvezni pratiti izvršenje sklopljenih ugovora o javnoj nabavi/izdanih narudžbenica. Korisnici/zdravstvene ustanove dužne su tijekom trajanja Okvirnog sporazuma voditi evidenciju o ponovnoj provedbi nadmetanja, sklopljenim ugovorima, izdanim narudžbenicama te zaprimljenim količinama po svakom artiklu, radi tromjesečnog dostavljanja podataka Naručitelju. Na temelju članka 248. stavka 2. ZJN 2016 Korisnici/zdravstvene ustanove obvezni su na tromjesečnoj osnovi poslati na objavu  grupirane obavijesti o dodjeli ugovora  za sklopljene ugovore na temelju ovog Okvirnog sporazuma u roku od 30 dana od dana završetka svakog tromjesečja.

Ukoliko tijekom trajanja ovog Okvirnog sporazuma dođe do nemogućnosti isporuke pojedinog artikla uslijed prestanka proizvodnje ili drugih razloga, Korisnik/zdravstvena ustanova je dužna o takvim okolnostima, bez odgode obavijestiti Naručitelja.

VII.  JAMSTVO ZA UREDNO ISPUNJENJE UGOVORA 

Članak 8.
Odabrani Isporučitelj dužan je prilikom sklapanja Ugovora, odnosno najkasnije u roku od 10 (deset) dana od dana sklapanja Ugovora dostaviti Korisniku/zdravstvenoj ustanovi jamstvo za uredno ispunjenje Ugovora u obliku bankarske garancije.  

Odabrani Isporučitelj dužan je dostaviti bankarsku garanciju koja mora biti bezuvjetna, neopoziva, na prvi pisani poziv Korisnika, bez prigovora i s rokom valjanosti trideset (30) dana od isteka važenja ugovora, u iznosu od 5% od vrijednosti ugovora o javnoj nabavi bez PDV-a. 
Korisnik/zdravstvena ustanova će naplatiti jamstvo iz stavka 1. ovog članka u slučaju povrede ugovornih obveza. Pod povredama ugovornih obveza, između ostalog, smatra se neizvršavanje ugovorenih obveza pravovremeno, kvalitetno i u skladu s odredbama Ugovora, Okvirnog sporazuma, odredbama Dokumentacije o nabavi ili ponudi Odabranog ponuditelja. 

U slučaju da je jamstvo za uredno ispunjenje ugovora naplaćeno od strane Korisnika/zdravstvene ustanove, a Ugovor nije raskinut, Odabrani Isporučitelj je obvezan dostaviti novo jamstvo za uredno ispunjenje ugovora. 
Ako jamstvo za uredno ispunjenje ugovora ne bude naplaćeno, Korisnik/zdravstvena ustanova će ga vratiti Odabranom Isporučitelju nakon isteka ugovora.

VIII. UVJETI I NAČIN PLAĆANJA
Članak 9.
Korisnik/zdravstvena ustanova se obvezuje plaćanje vršiti na temelju ispostavljenih računa za nesporno izvršeni predmet nabave, sukladno cijenama iz odabrane ponude. Plaćanje se vrši na račun Isporučitelja, IBAN broj:________________u roku od 60 dana sukladno odredbama Zakona o financijskom poslovanju i predstečajnoj nagodbi (NN 108/12, 144/12, 81/13, 112/13, 71/15, 78/15), od dana zaprimanja računa za stvarno isporučeni predmet nabave. Uz ispostavljeni račun za isporučenu robu u prethodnom mjesecu, mora biti priloženo pisano izvješće/otpremnica iz članka 12. ovog Okvirnog sporazuma o uredno isporučenoj robi koje ovjerava Korisnik.

U slučaju prekoračenja roka plaćanja iz ovog članka, Isporučitelj ima pravo na naplatu zakonskih zateznih kamata.

IX. RASKID OKVIRNOG SPORAZUMA 
Članak 10.
Naručitelj može raskinuti sklopljeni Okvirni sporazum u slučaju: 
• da Odabrani Isporučitelj odbije sklopiti usuglašeni tekst Ugovora koji je sastavljen u skladu s Dokumentacijom o nabavi, ponudama Odabranih ponuditelja i ovim Okvirnim sporazumom, 
• da Odabrani Isporučitelj ne dostavi jamstvo u rokovima određenim ovim Okvirnim sporazumom, 
• raskida ugovora o javnoj nabavi sklopljenog temeljem Okvirnog sporazuma, ako je do raskida došlo zbog neizvršavanja ugovornih obveza od strane Odabranih Isporučitelja.

X. RASKID UGOVORA 
Članak 11.
Korisnik/zdravstvena ustanova ima pravo na trenutni jednostrani raskid Ugovora sklopljenog na temelju Okvirnog sporazuma i prije isteka roka važenja ako: 
-  nedostavljanja jamstva za uredno ispunjenje ugovora za slučaj povrede ugovornih obveza
-  neopravdanog zakašnjenja isporuke većeg od 7 (sedam) kalendarskih dana, 
- Isporučitelj ne osigura isporuku robe tražene kvalitete ili u rokovima predviđenim narudžbom korisnika sukladno članku 6.  ovog Okvirnog sporazuma, 
- Isporučitelj u obračunu koristi jedinične cijene više od jediničnih cijena navedenih u ponudi u postupku ili bez odgode ne primjeni nove, niže cijene s Liste HZZO-a, 
- opetovanog upozorenja Isporučitelju od strane Korisnika na nekvalitetno izvršavanje ugovornih aktivnosti
-  na strani Korisnika/zdravstvene ustanove  nastupe okolnosti zbog kojih nema potrebe za daljnjom kupnjom ugovorene robe temeljem Ugovora, 
-Korisnik/zdravstvena ustanova mora na temelju odluke nadležnih državnih tijela raskinuti ugovor.
 - ukoliko Isporučitelj ne isporuči robu dogovorene kvalitete sukladno ugovoru o javnoj nabavi 
- u drugim slučajevima određenim Okvirnim sporazumom i posebnim propisom koji uređuje obvezne odnose.

Korisnik/zdravstvena ustanova je dužan u slučaju nastupanja okolnosti utvrđenih u prethodnom stavku ovog članka pisanim putem izvijestiti Isporučitelja i Naručitelja o razlogu zbog kojeg raskida ugovor. 

Ugovor se smatra raskinutim istekom roka od 30 dana računajući od dana izvršene uredne dostave pisane obavijesti iz prethodnog stavka ovog članka. 

Ukoliko Korisnik/zdravstvena ustanova bez krivice Isporučitelja usluge raskine Ugovor dužan je platiti Isporučitelju dio, do tog trenutka završenih ugovorenih obveza.

Korisnik/zdravstvena ustanova je dužan u slučaju nastupanja okolnosti utvrđenih u prethodnom stavku ovog članka pisanim putem izvijestiti Isporučitelja i Naručitelja o razlogu zbog kojeg raskida ugovor. Ugovor se smatra raskinutim istekom roka od 30 dana računajući od dana izvršene uredne dostave pisane obavijesti. 

Ukoliko Korisnik/zdravstvena ustanova bez krivice Isporučitelja usluge raskine Ugovor dužan je platiti Isporučitelju dio, do tog trenutka završenih ugovorenih obveza.

XI. PREUZIMANJE 

Članak 12.
Po svakoj izvršenoj isporuci (narudžbi), izvršiti će se preuzimanje odnosno kontrola isporučene robe između Korisnika i Isporučitelja.
Kao dokaz izvršene isporuke Isporučitelj će izraditi Otpremnicu s nazivom proizvoda/artikla i količinom koji su isporučeni.

Odmah po izvršenoj isporuci Korisnik/zdravstvena ustanova  u nazočnosti predstavnika Isporučitelja izvršit će pregled isporučene robe u pogledu količine i kvalitete, te potpisati Otpremnicu. Roba mora biti isporučena prema uvjetima iz Ugovora i sukladna specifikaciji/troškovniku koji će biti sastavni dio Ugovora.

U slučaju da Korisnik/zdravstvena ustanova  prilikom pregleda/preuzimanja isporučene robe utvrdi određene  nedostatke u pogledu kakvoće ili količine, o tome odmah obavijestiti Isporučitelja koji će uputiti svog ovlaštenog predstavnika radi utvrđivanja činjeničnog stanja, odnosno uklanjanja utvrđenog nedostatka i o tome će sastaviti Zapisnik o reklamaciji. 
Ukoliko Korisnik/zdravstvena ustanova  naknadno uoči nedostatak, kojeg nije bilo objektivno moguće utvrditi prilikom pregleda/preuzimanja, obavijestiti će Isporučitelja u roku 8 (osam) dana od uočenih nedostataka. U slučaju osnovane sumnje u kvalitetu isporučenih proizvoda,
Korisnik/zdravstvena ustanova  ima pravo zatražiti provjeru kvalitete od strane ovlaštene institucije, a na teret Isporučitelja.

Članak 13.
Ukoliko Isporučitelj ne pristupi otklanjanju nedostataka u roku navedenom u Zapisniku o reklamaciji iz članka 13. Ovog Okvirnog sporazuma ili otklanjanje nedostataka traje duže od roka utvrđenog u Zapisniku o reklamaciji, Korisnik/zdravstvena ustanova ima pravo angažirati drugog Isporučitelja na račun Isporučitelja. 

XII. UGOVORNE  KAZNE  I  NAKNADA  ŠTETE 

Članak 14.
U slučaju kašnjenja u isporuci koja je uzrokovana krivnjom odabranog Isporučitelja, isti se obvezuje Korisniku/zdravstvenoj ustanovi  platiti ugovornu kaznu u iznosu od 1% naručene vrijednosti robe za svaki dan zakašnjenja sve do urednog ispunjenja, s time da ukupni iznos ugovorene kazne ne može prijeći 5% od ukupno ugovorene vrijednosti robe koja je predmet isporuke. Korisnik/zdravstvena ustanova  ugovornu kaznu naplaćuje umanjenjem računa koji dospijeva na naplatu za iznos obračunate kazne. Također je dužan platiti svaku štetu koja je prouzročena zbog zakašnjenja. 
Korisnik/zdravstvena ustanova ima pravo za iznos penala umanjiti iznos bilo kojeg računa koji dospijeva na naplatu.

XIII. ZAVRŠNE ODREDBE

Članak 15.
Na uređenje svih ostalih odnosa iz ovog Okvirnog sporazuma primjenjuju se odredbe Zakona o obveznim odnosima.

Članak 16.
Sve sporove koji eventualno nastanu po ovom Okvirnom sporazumu, sporazumne strane će prvenstvo rješavati sporazumno, a ukoliko se sporazum ne postigne, za odlučivanje o sporu nadležan je stvarno nadležan sud u Zagrebu.

Članak 17.
Ovaj Okvirni sporazum stupa na snagu danom obostranog potpisa sporazumne strana.

Članak 18.
Ovaj Okvirni sporazum sastavljen je u četiri (4) istovjetna primjerka, od kojih svaka sporazumna strana dobiva po dva (2) primjerka.

KLASA:  ………………...
URBROJ: ……………….. 
Zagreb,    …………………

        ZA ISPORUČITELJE:	                	                    ZA NARUČITELJA
                                                                                                         MINISTAR
                                                                                                                 
                                                                                       prof. dr. sc. Milan Kujundžić, dr. med. 

____________________________                              _________________________________

____________________________  

3. POPIS KORISNIKA/ZDRAVSTVENIH USTANOVA ZA KOJE SE NABAVLJAJU LIJEKOVI

1. Klinički bolnički centar Zagreb, Kišpatićeva 12, Zagreb
2. Klinički bolnički centar Split, Spinčićeva 1, Split
3. Klinički bolnički centar Rijeka, Krešimirova 42, Rijeka 
4. Klinički bolnički centar Osijek, J. Huttlera 4, Osijek
5. Klinički bolnički centar Sestre milosrdnice, Vinogradska 29, Zagreb
6. Klinička bolnica Dubrava, avenija Gojka Šuška 6, Zagreb
7. Klinička bolnica „Merkur“, Zajčeva 19, Zagreb
8. Klinička bolnica „Sveti Duh“, Sveti duh 64, Zagreb
9. Klinika za dječje bolesti „Klaićeva“, Klaićeva 16, Zagreb
10. Klinika za ortopediju Lovran, Šetalište Maršala Tita 1, Lovran
11. Klinika za infektivne bolesti „Dr. Fran Mihaljević“, Mirogojska 8, Zagreb
12. Klinika za psihijatriju Vrapče, Bolnička cesta 32, Zagreb 
13. Opća bolnica „Dr. Ivo Pedišić“ Sisak, J. J. Strossmayera 59, Sisak 
14. Opća bolnica Karlovac, Dr. Andrije Štampara 3, Karlovac
15. Opća bolnica i bolnica branitelja domovinskog rata Ogulin, Bolnička Ulica 38, Ogulin, 16
16. Opća bolnica Varaždin, Ivana Meštrovića 1, Varaždin
17. Opća bolnica „Dr. Tomislav Bardek“ Koprivnica, Ulica Željka Selingera 1,  Koprivnica
18. Opća bolnica Bjelovar, Mihanovićeva ulica 8, Bjelovar
19. Opća bolnica Virovitica, Ulica Ljudevita Gaja 21, Virovitica
20. Opća bolnica Zadar, Ulica Bože Peričića 5, Zadar
21. Opća bolnica Našice, Bana Jelačića 10, Našice
22. Opća bolnica Gospić, Kaniška 111, Gospić
23. Opća bolnica Šibensko – kninske županije, Stjepana Radića 83, Šibenik
24. Opća bolnica Pula, Zagrebačka 30, Pula 
25. Opća bolnica Dubrovnik, Dr. Roka Mišetića 2, Dubrovnik
26. Opća bolnica Zabok i bolnica hrvatskih veterana, Bračak 8, Zabok
27. Opća i veteranska bolnica Knin, Kralja Svetoslava Suronje 12, Knin
28. Opća županijska bolnica Vukovar i bolnica hrvatskih veterana, Županijska 35, Vukovar
29. Opća županijska bolnica Vinkovci, Zvonarska 57, Vinkovci 
30. Opća županijska bolnica Požega, Osječka 107, Požega
31. Opća bolnica “Dr. Josip Benčević” Slavonski Brod, Andrije Štampara 42, Slavonski Brod
32. Neuropsihijatrijska bolnica „Dr. Ivan Barbot“ Popovača, Jelengradska 1, Popovača
33. Dječja bolnica Srebrnjak, Srebrnjak 100, Zagreb
34. Specijalna bolnica za plućne bolesti, Rockefellerova 3, Zagreb

4.STANDARDNI OBRAZAC ZA EUROPSKU JEDINSTVENU DOKUMENTACIJU O NABAVI (ESPD)

5.TROŠKOVNICI PO GRUPAMA PREDMETA NABAVE (Excel)